18 04 2018 by sertharros - Issuu\nΗ τεχνική εταιρεία ΕγνατίαΑ.ΤΕ.Β.Ε από τα Γρεβενά ο προσωρινός ανάδοχος\nΟ αγροτικός τομέας μπορεί να θρέψει την ανάκαμψη\nΟλοκληρώθηκε ο διαγωνισμός για το δρόμο Χριστός-Αμπέλα\nΈΤΟΣ 48ο  ΑΡ. ΦΥΛΛΟΥ 14.212  ΤΕΤΑΡΤΗ 18 ΑΠΡΙΛΙΟΥ 2018  ΤΙΜΗ 0,50 ευρώ\nάποψη Η τελευταία ευκαιρία για τη Ζάχαρη Η Συνεταιριστική τράπεζα Σερρών, στα πλαίσια και της δρομολογημένης συγχώνευσης της με την Συνεταιριστική Πιερίας, πήρε ένα δύσκολο στοίχημα: Μπήκε μπροστά και ανέλαβε να εξόφληση τα οφειλόμενα σε πάνω από 1.500 τευτλοπαραγωγούς, προκειμένου τα εργοστάσια της Ελληνικής Βιομηχανίας Ζάχαρης να μείνουν ανοιχτά και η τευτλοκαλλιέργεια να μη σβήσει από τη χώρα. Το στοίχημα είναι δύσκολο γιατί η χρόνια απαξίωση της ΕΒΖ την έχει φέρει με την πλάτη στον τοίχο. Έτσι συμβαίνει πάντα με ο,τι αφήνεις να ρημάξει και προσπαθείς στο… «παρά πέντε» να το επαναφέρεις στη ζωή.\nΕνδιαφέρουσα διάλεξη για τη νοημοσύνη των παιδιών πραγματοποιήθηκε στην ΠΕ Σερρών\nΣτην επικοινωνία μέσω του διαδικτύου εκπαιδεύονται οι έμποροι των Σερρών Σελ. 5\nΑυτή η καλλιεργητική σεζόν, όπως κατά γενική ομολογία λέγεται, θα είναι η τελευταία για τεύτλα στην Ελλάδα, αν δεν βρεθεί λύση για την ΕΒΖ, με των πώλησή της σε ιδιώτη. Όπως και να ‘χει, ένα είναι βέβαιο. Εδώ που έφτασαν τα πράγματα μακάρι το στοίχημα της Τράπεζας με την ΕΒΖ να βγει. Είναι η τελευταία ευκαιρία. Αλέξανδρος Αραμπατζής\nΤουρκία Oθωμανικό παρελθόν και σύγχρονη πραγματικότητα Σελ. 15\nΤΕΤΑΡΤΗ 18.04.2018 Ήλιος » Α: 06:57 Δ: 19:56 | Σελήνη » Α: 19:15 Δ: 06:43\n1941: Νίκες Ελλήνων κατά Τούρκων στην Υπάτη (Πατρατζίκι), Μύλους και Ρογόρτσα.\nΕΝΑ ΚΑΘΕ ΜΕΡΑ Λεξικογραφικά Θέματα και κείμενα πολλά και διάφορα. Π.χ. Η γνωστή λέξη ΣΥΡΙΖΑ με μεγάλη έννοια - νόημα= Συνασπισμός Ριζοσπαστικής Αριστεράς Χάρμα ιδέσθαι= χάρμα οφθαλμών, απόλαυση των ματιών Ας προσθέσουμε και τα παρακάτω που λένε οι "τρανοί" - μεγάλοι: "Οταν είσαι παιδί μην κάνεις σαν μεγάλος". "Οταν είσαι μεγάλος μην κάνεις σαν παιδί" Κάθε παρέμβαση δεκτή. Και η επόμενη λέξη και κλείνει το θέμα. "Το κόστος της ιδεοληψίας"= Χρειάζεται αρκετή προσοχή στην ερμηνεία και έννοια της παραπάνω λέξης. Νοσηρή κατάσταση που εκδηλώνεται με την επίμονη εμφάνιση ιδεών ή αισθημάτων στη συνείδηση (ψυχολογία). Επιμονή= Σταθερότητα, πείσμα Επίμονος - επίμονη= εκείνος - εκείνη που δείχνουν πεισματάρικη επιμονή. Κάθε ερώτηση δεκτή. Δ.Α.\nΤότε είναι αργά...!\nΚάποιος μου παρουσίασε ως απόδειξη αδιαμφισβήτητης επαγγελματικής επάρκειας τα 35 χρόνια του στο επάγγελμα του. Δυστυχώς, άλλο καριέρα, άλλο ήθος… Βέβαια, πώς γίνεται να κάνεις καριέρα χωρίς το δεύτερο, είναι ένα θέμα, αλλά στην Ελλάδα βρισκόμαστε. Και πάντως, τώρα που το σκέφτομαι, μπορεί να υπάρχει ήθος, αλλά σε μια «κακιά στιγμή» να το… απολέσεις. Αυτή η στιγμή δεν μπορεί (μάλλον) να αναιρέσει την προσφορά μιας ζωής… Όμως, πρέπει να έχεις το θάρρος να παραδεχτείς ότι κάτι δεν πήγε καλά. Πρέπει να έχεις το θάρρος να μάθεις από τα λάθη σου, να γίνεις καλύτερος μέσα από αυτά… Αν έχεις δύναμη και τόλμη, το κάνεις. Αν όχι, αναλώνεσαι σε γκρίνιες και σε σενάρια καταδίωξης! Β.Α.\nΚύριε Διευθυντά, Επανέρχομαι. Στην Ελλάδα είμαστε, ως γνωστόν, ψυχοπονιάρηδες και μάλιστα καμαρώνουμε γι’ αυτό. Θεωρούμε ότι μας ξεχωρίζει από τους Ευρωπαίους, ότι κάνει εμάς πιο «ανθρώπινους» και, επομένως, αυτούς πιο «απάνθρωπους». Βεβαίως, φθονούμε με μοναδική δύναμη όσους μας κάνουν να νιώθουμε μειονεκτικά: τους πιο ισχυρούς, πιο όμορφους, πιο ικανούς, πιο πλούσιους και πάει λέγοντας. Είμαστε έτοιμοι να απολαύσουμε κάθε ανυπόστατη κακία που κυκλοφορεί γι’ αυτούς, εφόσον θεωρούμε ότι τους μειώνει (ο τάδε είναι ομοφυλόφιλος, ο δείνα έπιασε τη γυναίκα του με τον εραστή της και άλλα τέτοια), όταν όμως τους έχουμε δει να πέφτουν και να τσακίζονται, όταν πια ο φθόνος μας έχει ικανοποιηθεί, τότε περισσεύουν η κατανόηση, η επιείκεια, ο ανθρωπισμός που μας κάνει ανώτερους από τους ψυχρούς Ευρωπαίους του Βορρά. Ολα αυτά, βέβαια, υποκριτικά. Ο ΙΔΙΟΤΕΛΗΣ\nΒαγγέλης Αβραμίκος - πρώην γραμματέας Ν.Ε. ΠΑΣΟΚ Μέσα στην κοινωνία, μέσα στη ζωή.\nΟ καιρός ευνοεί για άθληση στην κοιλάδα\nεγάλωσε η μέρα, γλύκανε ο καιρός και οι περιπατητές της κοιλάδας των Αγίων Αναργύρων αυξάνονται κάθε μέρα. Εχει μπει για τα καλά στη ζωή των Σερραίων η άθληση. «Σ.Θ.»\nΣτέλιος Νικητόπουλοςαγρότης Περαστικά και σιδερένιος.\nΠΡΟΓΝΩΣΗ ΚΑΙΡΟΥ | ΤΕΤΑΡΤΗ 18.04.2018 ΕΔΕΣΣΑ 16/23oC\nΣΕΡΡΑΪΚΟN ΘΑΡΡΟΣ ΤΕΤΑΡΤΗ 18.04.2018\nαμηλές οι προσδοκίες για τα στρέμματα που θα σπαρθούν με τεύτλα, οι εκτιμήσεις μιλούν το πολύ για 20.000 στρέμματα. Παίρνουν ρίσκο οι αγρότες. Την προηγούμενη Παρασκευή η διοίκηση της ΕΒΖ δεσμεύτηκε ότι θα ισχύσουν και για φέτος οι περυσινές τιμές παραγωγού για τεύτλα και κάποιοι αγρότες ήδη μέσα στο Σαββατοκύριακο, άλλοι από χθες Δευτέρα, άρχισαν να σπέρνουν τεύτλα. Παρότι κάποιοι έσπευσαν να αξιοποιήσουν το «παράθυρο» που τους δίνουν οι καιρικές συνθήκες, με τις βροχές, θεωρείται ολότελα ανέφικτος ο στόχος που έχει θέσει η εταιρεία, δηλαδή για καλλιέργεια 30.000- 35.000 στρεμμάτων. Στην καλύτερη περίπτωση, όπως εκτιμούν στελέχη της ΕΒΖ και παραγωγοί, να καλλιεργηθούν 18.000 – 20.000 στρέμματα κι’ αυτό για τον πρόσθετο λόγο, ότι τα χρονικά περιθώρια έχουν σχεδόν εξαντληθεί, ενώ ακόμη η Εταιρεία δεν πήγε στους παραγωγούς για\nνα εξηγήσει τις επιλογές της. Οι αγρότες, ακόμη και εκείνοι που επί χρόνια επιλέγουν την τευτλοκαλλιέργεια επειδή «αφήνει καλά λεφτά», μετά και τη φετινή ταλαιπωρία με την πληρωμή τους- κάτι που επιτυγχάνεται σταδιακά με την εμπλοκή της Συνεταιριστικής Τράπεζας Σερρών- στρέφονται σε άλλες καλλιέργειες. Πέραν αυτού, όπως ορισμένοι επισημαίνουν, κανείς δεν διαβεβαιώνει ότι αν παράγουν τεύτλα, θα μπορεί η Βιομηχανία να τα παραλάβει, να τα επεξεργαστεί και κάπως, με κάποιο τρόπο, να πάρουν τα χρήματά τους. Μέχρι στιγμής έχουν σπαρθεί περί τις 2.600 στρέμματα στη Λάρισα, κάτι παραπάνω από 3.500 στρέμματα στις περιοχές γύρω από το Πλατύ, ενώ στο νομό Σερρών, θα σπαρθούν 1.000 στρέμματα, το πολύ 1.500. Συνεπώς από τις περίπου 8.000 στρέμματα, μέχρι τις 30.000- 35.000 στρέμματα, η απόσταση είναι μεγάλη και\nδεν καλύπτεται καθώς πολλοί παραγωγοί έχουν στραφεί σε άλλες καλλιέργειες λόγω της αβεβαιότητας και των καθυστερήσεων σε ό,τι αφορά την πληρωμή τους αλλά και την επόμενη ημέρα της ΕΒΖ. Για άλλους, στο νομό Έβρου, η Εταιρεία μέχρι εχθές δεν είχε δηλώσει σαφώς τις\nπροθέσεις της, ενώ υπάρχει και το μεγάλο εμπόδιο των πλημμυρισμένων εκτάσεων. Σημειώνεται ότι οι παραγωγοί παίρνουν σπόρο και προχωρούν με τη σπορά πριν ακόμη υπογράψουν συμφωνητικά με την ΕΒΖ, καθώς τα έγγραφα υπογράφονται όταν πια φυτρώνουν οι σπόροι,\nγια να μην υπάρχουν αλλαγές στις δηλώσεις ΟΣΔΕ προς τον ΟΠΕΚΕΠΕ. Αυτή η καλλιεργητική σεζόν, όπως κατά γενική ομολογία λέγεται, θα είναι η τελευταία για τεύτλα στην Ελλάδα, αν δεν βρεθεί λύση για την ΕΒΖ, με των πώλησή της σε ιδιώτη.\nΟλοκληρώθηκε ο διαγωνισμός για το δρόμο Χριστός-Αμπέλα Η τεχνική εταιρεία Εγνατία «Α.ΤΕ.Β.Ε» από τα Γρεβενά ο προσωρινός ανάδοχος Του Δημητρίου Γ. Νάτσιου\nΕταιρεία Εγνατία Α.ΤΕ. Β.Ε αναδείχθηκε προσωρινός ανάδοχος για την ανακατασκευή του τμήματος της Εγνατίας Οδού που ξεκινά από τον ανισόπεδο κόμβο του Χριστός και καταλήγει στην Κάτω Αμπέλα. Σύμφωνα με ενημέρωση που είχε το «Σ.Θ.» από τον διευθυντή Συντήρησης και λειτουργίας της Εγνατίας\nΟδού Μιλτιάδη Μπουγαλή οι προσφορές που κατέθεσαν οι τεχνικές εταιρείες που συμμετείχαν στο διαγωνισμό ανοίχθηκαν στις 11 Απριλίου και η τεχνική εταιρία ΕΓΝΑΤΙΑ Α.Τ.Ε.Β.Ε. κατέθεσε την οικονομικότερη προσφορά. «Μετά την ανάδειξη του προσωρινού αναδόχου θα γίνουν όλες οι προβλεπόμενες διαδικασίες και καλώς εχόντων των πραγμάτων στις αρχές Ιουνίου αναμένεται η εγκατάσταση του εργολάβου»\nδήλωσε στο «Σ.Θ.» ο Μιλτιάδης Μπουγαλής αναγνωρίζοντας ότι το έργο όταν παραδοθεί, θα ανακουφίσει χιλιάδες οδηγούς που κινούνται στο τμήμα αυτό της καθέτου της Εγνατίας Οδού. Το έργο προβλέπει την αποκατάσταση του γηρασμένου οδοστρώματος με εφαρμογή νέου ασφαλτοτάπητα και προς τις δυο κατευθύνσεις συνολικού μήκους 10 χιλιομέτρων.\nΤο προφίλ της Εταιρείας Η Τεχνική εταιρεία ΕΓΝΑΤΙΑ Α.Τ.Ε.Β.Ε. ιδρύθηκε το 1997 από τον Πρόεδρο και Δ/νων Σύμβουλο της εταιρείας κ.Παναγιώτη Αποστολίδη. Η εταιρεία διαθέτει πτυχίο 4ης τάξεως ΜΕΕΠ στις κατηγορίες των έργων Οδοποιίας, Οικοδομικών, Υδραυλικών, Ηλεκτρομηχανολογικών και Βιομηχανικών. Η ΕΓΝΑΤΙΑ Α.Τ.Ε.Β.Ε. απασχολεί άριστα καταρτισμένο προσωπικό με μεγάλη πείρα\nκαθώς και έμπειρο εργατοτεχνικό δυναμικό. Διαθέτει μηχανολογικό εξοπλισμό, τον οποίο ανανεώνει συνεχώς ώστε να εξυπηρετεί απόλυτα τις ανάγκες για την άρτια εκτέλεση των έργων της και την επίτευξη των στόχων της. Η εταιρεία είναι εγκατεστημένη σε ιδιόκτητα γραφεία συνολικής επιφάνειας 333 τ.μ., ενώ διαθέτει και Εργοστάσιο Παραγωγής Ασφαλτοσκυροδέματος στο 8ο χλμ Γρεβενών - Πόρου.\nΜειωμένη η κίνηση των Ι.Χ. στο Σταθμό Διοδίων του Προμαχώνα το Πάσχα Η πτώση ανέρχεται σε ποσοστό 20% για την είσοδο και κατά 15% για την έξοδο Κίνηση ΙΧ το Πάσχα στον Προμαχώνα Ημερομηνία\nΑπό Βουλγαρία προς Ελλάδα\nειωμένη ήταν η κίνηση των Ι.Χ. στο Σταθμό Διοδίων του Προμαχώνα φέτος κατά την περίοδο της Μεγάλης Εβδομάδας σε σχέση με την αντί-\nστοιχη περσινή περίοδο. Σύμφωνα με στοιχεία που παραχώρησε στο «Σ.Θ.» η Διεύθυνση Διοδίων της Εγνατίας Οδού από την Μεγάλη Δευτέρα 5 έως την Μεγάλη Πέμπτη\n8 Απριλίου 6.000 αυτοκίνητα κινήθηκαν από την Ελλάδα για την Βουλγαρία ενώ αντίστοιχα 7.000 ΙΧ κινήθηκαν από την Βουλγαρία προς την Ελλάδα. Το 2017 το αντίστοιχο διάστημα που ήταν από τη Μεγάλη Δευτέρα 13 έως την Μεγάλη Πέμπτη 16 Απριλίου\n2017 καταγράφηκε μεγαλύτερη κίνηση. Συγκεκριμένα, 7.110 αυτοκίνητα πέρασαν τα σύνορα και κινήθηκαν προς την γείτονα Βουλγαρία, ενώ αντίστοιχα 8.908 αυτοκίνητα κινήθηκαν από την Βουλγαρία προς την χώρα μας. Η μείωση της επιβατικής\nκίνησης από την Βουλγαρία στην Ελλάδα ήταν της τάξης του 20,5% (από 8900 σε 7077 ΙΧ) ενώ η αντίστοιχη κίνηση από την Ελλάδα στη Βουλγαρία ανέρχεται σε ποσοστό 15,5%((από 7110 σε 6006 ΙΧ). Δ.Ν.\nΕνδιαφέρουσα διάλεξη για τη νοημοσύνη των παιδιών πραγματοποιήθηκε στην ΠΕ Σερρών Με ομιλητή τον Νίκο Λυγερό «Μικροί άνθρωποι και νοητική στρατηγική» ήταν το θέμα της διάλεξης του διακεκριμένου επιστήμονα Νίκου Λυγερού , που πραγματοποιήθηκε την Παρασκευή 13 Απριλίου 2018 στην αίθουσα «Κωνσταντίνος Καραμανλής» της Περιφερειακής Ενότητας Σερρών.\nΤην εκδήλωση χαιρέτησε ο Αντιπεριφερειάρχης Σερρών Γιάννης Μωυσιάδης, ο οποίος εξέφρασε τη χαρά και την τιμή της Περιφερειακής Ενότητας Σερρών και ευχαρίστησε τον κ. Λυγερό για την παρουσία του. Τον εξέχοντα ομιλητή παρουσίασε ο Εντεταλμένος\nΠεριφερειακός Σύμβουλος Αθανάσιος Μασλαρινός. Ο κ. Μασλαρινός έκανε εκτενή αναφορά στο πλούσιο βιογραφικό του Νίκου Λυγερού, τονίζοντας πως θα αναπτύξει για ακόμη μία φορά ένα άκρως ενδιαφέρον θέμα που αφορά όλους. Η εκδήλωση απευθυνό-\nταν σε επαγγελματίες της Ψυχικής Υγείας (ψυχολόγους, ψυχιάτρους, κοινωνικούς λειτουργούς κ.α) και στόχος της ήταν η ευαισθητοποίηση των υπαλλήλων της Δ/νσης Δημόσιας Υγείας και Κοινωνικής Μέριμνας της Περιφερειακής Ενότητας Σερρών σε θέματα νοημοσύνης των παιδιών και αξιοποίησης αυτής διαμέσου\nπαιχνιδιών νοημοσύνης και ανάπτυξης του εγκεφάλου. Ο Νίκος Λυγερός ανέπτυξε με τον δικό του μοναδικό τρόπο τα παραπάνω θέματα, προκαλώντας το ενδιαφέρον των παρευρισκομένων και δίνοντάς τους «τροφή» για σκέψη σε ζητήματα που αφορούν στη νοητική στρατηγική που σχετίζεται με τα παιδιά.\nΦ. Αραμπατζή σε Π. Καμμένο για την επέτειο της Μάχης των Οχυρών Ρούπελ:\n«Θεσμικό ατόπημα η απουσία εκπροσώπησης της Βουλής και της Κυβέρνησης»\nην έντονη διαμαρτυρία της για την απουσία εκπροσώπησης της Βουλής των Ελλήνων αλλά και της Κυβέρνησης στην 77η επέτειο της Μάχης των Οχυρών Ρούπελ, εκφράζει η Βουλευτής Σερρών της ΝΔ κ. Φωτεινή Αραμπατζή με σχετική Ερώτηση, που κατέθεσε προς τον Υπουργό Εθνικής Άμυνας κ. Πάνο Καμμένο. Όπως υπογραμμίζει η Σερραία βουλευτής, σύμφωνα με σχετική ενημέρωση από το Γραφείο Δημοσίων Σχέσεων της Βουλής των Ελλήνων, η ευθύνη διοργάνωσης της επετειακής εκδήλωσης ανήκει στο Γενικό Επιτελείο Στρατού, το οποίο όμως δεν απέστειλε αίτημα για ορισμό εκπροσώπησης της Βουλής των Ελλήνων. Η κ. Αραμπατζή κάνει λόγο για βάναυση και κατ’ εξακολούθηση υποβάθμιση της σημασίας της επετείου από το 2015 και εντεύθεν, υποβάθμιση μιας από τις πιο λαμπρές σελίδες της νεότερης ελληνικής Ιστορίας, ενός εμβληματικού «μνημείου» Ανδρείας, Αυταπάρνησης και Αυτοθυσίας υπέρ πίστεως και πατρίδας, ενάντια στην υπεροπλία των Γερμανών κατακτητών. Τονίζει δε ότι η έλλειψη εκπροσώπησης του κορυφαίου δημοκρατικού θεσμού της χώρας στις επετειακές εκδηλώσεις μνήμης εκθέτει την Πολιτεία και προσβάλλει το λαϊκό αίσθημα. Ιδιαίτερα μάλιστα σε μία περίοδο τεταμένων σχέσεων με τους γείτονες λαούς, όπου, η συγκεκριμένη αλλά και ανάλογες επέτειοι θα έπρεπε να λειτουργούν, περισσότερο από ποτέ, ως φάρος ανάτασης του εθνικού φρονήματος και υπενθύμισης του καθήκοντος όλων μας για την προάσπιση της εθνικής μας κυριαρχίας. Αναλυτικά, η κατατεθείσα Ερώτηση έχει ως εξής: «Κύριε Υπουργέ, Χθες, 15 Απριλίου 2018 τιμήθηκε στην περιοχή Ρούπελ η 77η επέτειος της θρυλικής, ομώνυμης Μάχης των Οχυρών.\nΜία από τις πιο λαμπρές σελίδες της νεότερης Ιστορίας του Έθνους μας και εμβληματικό «μνημείο» Ανδρείας, Αυταπάρνησης και Αυτοθυσίας υπέρ πίστεως και πατρίδας, ενάντια στην υπεροπλία των Γερμανών κατακτητών. Ως γνωστόν στην ομορφοπλαγιά του Μπέλλες και στην ευρύτερη περιοχή της «Γραμμής Μεταξά»( Ιστίμπεη, Λίσσε κα) άλλαξε ο ρους της Ιστορίας. «Αντήχησε » το δεύτερο «ΟΧΙ» στους Γερμανούς και ορθώθηκε ηρωική Αντίσταση από τους Έλληνες στρατιώτες, που οχύρωσαν τη γραμμή, απωθώντας, διασπώντας, προκαλώντας σημαντικές απώλειες στον κατακτητή και καθυστερώντας σημαντικά την επέλασή του. Εκεί γράφτηκε με αίμα μια ακόμη εποποιία, που συμπυκνώνεται στη ρήση του Ταγματάρχη Γεωργίου Δουράτσου προς τον Γερμανό απεσταλμένο πως «Τα οχυρά δεν παραδίδονται, καταλαμβάνονται!», εκεί η απίστευτη ελληνική ψυχή ανάγκασε τους Γερμανούς να υποκλιθούν στον τόσο ηρωικό στρατό, που είχαν ως αντίπαλο ενώπιον του Ήρωα Λοχία Δημητρίου Ίτσιου. Παρόλα αυτά δυστυχώς, με λύπη διαπιστώσαμε ότι για 3η χρονιά, αρχής γενομένης από το 2015, δεν υπήρξε η προσήκουσα απόδοση τιμής από την Βουλή των Ελλήνων, καθώς δεν υπήρξε ο οφειλόμενος ορισμός εκπροσώπου της, στις επετειακές εκδηλώσεις μνήμης ενώ ούτε η Κυβέρνηση απέστειλε εκπρόσωπο. Η έλλειψη εκπροσώπησης του κορυφαίου δημοκρατικού θεσμού της χώρας μας και μάλιστα κατ’ επανάληψη, σε μία τόσο σημαντική, ιστορική επέτειο, υποβαθμίζει βάναυσα τη σημασία της, εκθέτει την Πολιτεία, προσβάλλει το λαϊκό αίσθημα. Πολύ περισσότερο μάλιστα σε μία περίοδο τεταμένων σχέσεων με τους γείτονες λαούς, η συγκεκριμένη αλλά και ανάλογες επέτειοι θα έπρεπε να λειτουργούν, περισσότερο από ποτέ, ως φάρος ανάτασης του εθνικού φρονήματος και υπενθύμισης του καθήκοντος όλων μας για την προάσπιση της εθνι-\nκής μας κυριαρχίας. Κατόπιν τούτων και επειδή: Σύμφωνα με σχετική ενημέρωση από το Γραφείο Δημοσίων Σχέσεων της Βουλής των Ελλήνων, η ευθύνη διοργάνωσης της επετειακής εκδήλωσης ανήκει στο Γενικό Επιτελείο Στρατού Το Γενικό Επιτελείο Στρατού δεν απέστειλε, αίτημα για ορισμό εκπροσώπησης της Βουλής των Ελλήνων Το περιστατικό σημειώνεται για τρίτη χρονιά (2015, 2017, 2018) Ερωτάσθε κ. Υπουργέ: - Επιβεβαιώνετε ή διαψεύδετε ότι η ευθύνη διοργάνωσης της επετειακής εκδήλωσης ανήκει στο Γενικό Επιτελείο Στρατού; - Εάν ναι, για ποιον λόγο δεν απεστάλη και φέτος αίτημα προκειμένου να εκπροσωπηθεί θεσμικά και να αποδώσει τα προσήκοντα η Ελληνική Βουλή στις ανωτέρω εκδηλώσεις; - Πως σκοπεύετε να αποκαταστήσετε το εν λόγω θεσμικό ατόπημα; - Γιατί δεν υπήρξε εκπρόσωπος της Κυβέρνησης στις εκδηλώσεις;».\nΣτην επικοινωνία μέσω του διαδικτύου εκπαιδεύονται οι έμποροι των Σερρών\nεξιότητες στην επικοινωνία μέσω διαδικτύου και ειδικότερα στην αξιοποίηση των μέσων κοινωνικής δικτύωσης θα αποκτήσουν οι έμποροι των Σερρών, με το πρόγραμμα Διά Βίου Εκπαίδευσης «ΕΡΜΕΙΟΝ+» που προτίθεται να υλοποιήσει ο Εμπορικός Σύλλογος Σερρών. Όπως ενημερώνει ο σύλλογος: «Στο πλαίσιο των προσπαθειών της ΕΣΕΕ για την τόνωση της ανταγωνιστικότητας της μικρομεσαίας επιχειρηματικότητας, θα θέλαμε να σας πληροφορήσουμε για τη νέα πιλοτική δυνατότητα εκπαίδευσης των μελών των Εμπορικών Συλλόγων μέσω του Συστήματος Ηλεκτρονικής Εκπαίδευσης «ΕΡΜΕΙΟΝ +» που ανέπτυξε το Κέντρο Ανάπτυ-\nξης Ελληνικού Εμπορίου & Επιχειρηματικότητας (ΚΑΕΛΕ) της ΕΣΕΕ. Το εκπαιδευτικό αντικείμενο που είναι διαθέσιμο για την υλοποίηση των μαθημάτων, είναι «Η επικοινωνία μέσω του διαδικτύου και η χρησιμότητα των μέσων κοινωνικής δικτύωσης για τη μικρή επιχείρηση» και αφορά ζητήματα που βρίσκονται στον επίκαιρο πυρήνα του επιχειρηματικού ενδιαφέροντος. Ο Εμπορικός Σύλλογος Ν. Σερρών προτίθεται να υλοποιήσει σε πρώτη φάση, ένα (1) πρόγραμμα εκπαίδευσης, μέσω της ηλεκτρονικής πλατφόρμας, καθώς το πρόγραμμα σχεδιάστηκε με γνώμονα τις γνώσεις και τις δεξιότητες που ζητούνται στην αγορά εργασίας σε εθνικό και διεθνές\nεπίπεδο. Τα μέλη του Εμπορικού Συλλόγου Ν. Σερρών που επιθυμούν να συμμετέχουν στο πρόγραμμα εκπαίδευσης, μέσω της ηλεκτρονικής πλατφόρμας ΕΡΜΕΙΟΝ+ θα πρέπει να γνωρίζουν ότι: Οι εκπαιδευόμενοι δεν θα έχουν φυσική παρουσία σε χώρο εκπαίδευσης αλλά όλη η εκπαιδευτική διαδικασία θα πραγματοποιηθεί στην πλατφόρμα του ΕΡΜΕΙΟΝ+. Για κάθε άτομο που θα εγγράφεται στην πλατφόρμα θα πρέπει να υπάρχει απαραίτητα διαφορετικό email καθώς επίσης αυτό να είναι και ενεργό διότι η επικοινωνία, ως επι το πλείστον, θα γίνεται ηλεκτρονικά. Μετά την καταχώρηση των εκπαιδευομένων\nστην πλατφόρμα θα τους αποσταλεί στο email τους το «όνομα χρήστη» και ο «κωδικός» με τα οποία θα κάνουν εισαγωγή στο σύστημα. Θα υπάρχει ένας χρονικός περιορισμός ενός μήνα μέσα στον οποίο θα πρέπει οι εκπαιδευόμενοι να ολοκληρώσουν το πρόγραμμα. Η ημερομηνία έναρξης και λήξης της περιόδου αυτής θα καθοριστεί με την εγγραφή τους στο σύστημα και θα τους αποσταλεί στο email τους μαζί με ένα εγχειρίδιο χρήσης της πλατφόρμας. Μετά το πέρας της ημερομηνίας λήξης θα απενεργοποιείται η δυνατότητά τους να παρακολουθούν το πρόγραμμα. Όταν ολοκληρωθεί το πρόγραμμα από όλους θα εκδίδεται και η βεβαίωση\nπαρακολούθησης. Οι βεβαιώσεις παρακολούθησης θα αποστέλλονται στο σύλλογο και οι εκπαιδευόμενοι θα τις παραλαμβάνουν από εκεί. Ο αριθμός των εκπαιδευομένων θα κυμαίνεται από 15 έως 25 άτομα οπότε και θα τηρηθεί σειρά προτεραιότητας. Το πρόγραμμα απευθύνεται σε επιχειρήσεις μέλη του Εμπορικού Συλλόγου\nΗ Διοίκηση του Εμπορικού Συλλόγου Ν. Σερρών καλεί τα μέλη της να συμμετέχουν στο συγκεκριμένο πιλοτικό πρόγραμμα υποβάλλοντας αίτηση στο email : empsyser@ yahoo.gr του Εμπορικού Συλλόγου Ν. Σερρών».\n Χριστός Ανέστη Χρόνια Πολλά. Τετάρτη σήμερα 18 Απριλίου 2018, Ιωάννου οσίου. Χρόνια πολλά και καλά στους εορτάζοντες και εορτάζουσες. ***  Από το βιβλίο "Ο ΧΘΕΣΙΝΟΣ ΚΟΣΜΟΣ" τα παρακάτω χρονογραφήματα:\nΤΟ “ΝΑΛΜΠΑΝΤΑΔΙΚΟ” Ναι! Πολλές φορές πήγαινα στον πεταλωτή του χωριού, που είχε το “πεταλωτάδικό” του κοντά στο σπίτι μας και πότε “χάζευα” πως δούλευε και πότε, καθώς με καλούσε να τον βοηθήσω, που με χαρά δεχόμουνα, τον βοηθούσα, γιατί, πως να σας το πω, μου άρεσε η τέχνη του και ήθελα και εγώ να ανακατώνομαι με τους τρανούς και για τις δουλειές τους, παρά να “σεργιανώ δώθε-κείθε” στο χωριό. Ναι! Δεν ήμουν μόνο “δραγάτης” στ’ αμπέλια του παπού μου στην Πεντάπολη, ούτε “πορθμέας” στα χρόνια της κατοχής, βοηθώντας τους μεγάλους πορθμείς στο τρανό τους έργο. Ημουν το παιδί που έκαμε όλες τις δουλειές. Ποτέ δεν έμεινα αργός. Σαν δεν διάβαζα ή δεν έγραφα πάνω στο “σκμνούδι” που το φώτιζε η γκαζόλαμπα, εκτελούσα μικρά και μεγάλα θελήματα των δικών μου. Αλλοτε καβάλα στο άσπρο γαϊδούρι μας, που κλωτσούτσε λιγότερο από το μαύρο, πήγαινα να τα παλουκώσω εκεί στα χασίλια μας στη “καρδούρα” λίγο πιο κάτω από το νέο Σχολειό. Αλλοτε πάλι τραβούσα από το “καπίστρι” πρώτα τον Ασπρο και ύστερα τον Μαύρο και τα ωδηγούσα στον Ναλμπάντη (τον πεταλωτή) του χωριού, πούχε το ναλμπαντάδικο εκεί πούναι τώρα το σπίτι και το εμπορικό του Μούρτζιου. Εκεί ο πρόσφυγας εκείνος πεταλωτής φερμένος από την Αρμενία ή την Τουρκία ή την Μικρασία, δεν ξέρω, με την ξενική προφορά του και την χοντρή γυναίκα του, θα έδενε τον υπομονετικό Ασπρο σ’ ένα κάθετο πάσαλο πούχε στην αυλή του σπιτιού του και του “ναλμπαντάδικου” (έτσι έγραφε μια αυτοσχέδια ταμπέλα) μαζύ, από το “καπίστρι” του, θα περνούσε στο στόμα του μια ξύλινη ασφάλεια για να μη μπορεί το ζώο να χλιμιντρίσει και να δαγκάσει, ύστερα θα συγκέντρωνε τα εργαλεία του κοντά του, θα καλούσε και μένα να πιάσω με το ειδικό “σιτζίμι” πρώτα τόνα πόδι του Ασπρου, ύστερα με την σειρά τ’ άλλα, ώστε να σχηματίζεται μια ορθή γωνία και εκείνος άρχισε το “καλίκωμα” το πετάλωμα μουρμουρίζοντας στη μητρική του γλώσσα, φράσεις και λέξεις που εγώ δεν κατανοούσα, κάθε φορά που το ζώο έκαμε και μια κίνηση. Χαρά μου να πηγαίνω για “καλίκωμα” τα ζώα μας και πιο πολύ χαρά μου ήταν, όταν συμμετείχα και γω στο “καλίκωμα” γιατί τις περισσότερες φορές ο βοηθός του ναλμπάντη, ένας ξένος κι αυτός, πρόσφυγας του 1922 βρήκε στέγη και τροφή στο πλούσιο τότε, αρχοντοχώρι την Πεντάπολη, έλλειπε από το πεταλωτάδικο της “Αρμένσας” γιατί και έτσι ήταν γνωστό, κάνοντας ποιος ξέρει κανένα θέλημα κανενός αρχοντοχωριάτη μεταφέροντας τα ζώα του στο σπίτι, αφού βέβαια προηγουμένως είχαν “καλικωθεί” κι αυτά στο περισσότερο φημισμένο “ναλμπαντάδικο”. Στο ναλμπάντη και στο σπίτι του κυρίως πήγαινα κι άλλες φορές. Πήγαινα, άλλοτε πηγαίνοντας σταφύλια ή σύκα από τα αμπέλια μας, γιατί αυτός δεν είχε αμπέλια και χωράφια σαν ξένος που ήταν, άλλοτε κρασί, ανάλογα με την εποχή, γιατί δεν ήταν μόνο ο καλός πεταλωτής του χωριού, αλλά ήταν και ο γείτονας και το πιότερο φίλος του παπού και δικός μου γιατί παραδόξως ενώ δεν άφηνε μικρά παιδιά στο πεταλωτάδικό του, εμένα μ’ άφηνε και με παράφηνε, πράγμα που κολάκευε τον παιδικό μου εγωισμό και χάιδευε το φιλότιμό μου, ώστε να μην κλέβω από τα πέταλά του, από τα σφυριά και τα καρφιά του και τ’ άλλα του σύνεργα, που τόσο τα ορέγεται η συλλεκτική μανία του παιδιού. Το “ναλμπαντάδικο” που γνώρισε δόξες και μεγαλεία έσβησε πριν από πολλά χρόνια γιατί η πρόοδος και οι νέες συνήθειες των νέων κατοίκων της Πεντάπολης δεν συμβιβάζονται με την διατήρηση πεταλωτάδικων. Τα κάθε λογής ζώα λιγόστεψαν, γιατί πρώτα λιγόστεψαν οι κάτοικοι καθώς σκορπίσθηκαν στις μεγάλες πολιτείες και στις ξένες χώρες. Το φημισμένο “ναλμπαντάδικο”, πούκανε χρυσές δουλειές, που είχε μεταβληθεί σε εμπορικό κέντρο γιατί εκεί γινόταν και πολλές αγοραπωλησίες ζώων, διαπιστώσεις ικανοτήτων, εξετάσεις αρρωστημένων και ένα σωρό άλλες δουλειές, που είχαν σχέση με τα ζώα, δεν υπάρχει πια. Ανάμνηση κι αυτό, όπως και τόσα άλλα πράγματα και γεγονότα της Πεντάπολης. Ανάμνηση που πίεσε το υποσυνείδητο και βγήκε έξω καθώς περνούσα προχθές, βιαστικός επισκέπτης και εγώ, της γοητευτικής άλλοτε γενέτειράς μου, που την αφαιμάζει καθημερινά η φυγή των ανθρώπων της. Ναι! Μου ήλθε στο νου όλο εκείνο το σκηνικό, που σταματούσα μπροστά στον πεταλωτή, τον ναλμπάντη, όπως τον έλεγαν άλλοι και πότε τον “χάζευα” πως “καλίκωνε”, πως πετάλωνε και πότε τον βοηθούσα κι εγώ στο έργο του, σαν να ήθελα να γίνω κι εγώ ένας πεταλωτής του καιρού εκείνου...\nΛΗΣΜΟΝΗΜΕΝΕΣ ΙΣΤΟΡΙΕΣ… Λησμονημένες ιστορίες ανασύρω από το αρχείο μου καθώς το ανασκαλεύω. Σκονισμένα χαρτιά. Κιτρινισμένα φύλλα. Ιστορίες περασμένες που τις φέρω στη θύμηση. «Πρώτη ωριμότητα» το πρώτο σημείωμα. Δεκατέσσερα χρόνια πέρασαν από τότε. Πως περνούν τα χρόνια…, όπως θα έλεγε και γνωστός συμπολίτης, που διακρίνεται για το χιούμορ του. Μι αμικρή παρένθεση στην επικαιρότητα των εορτών, το σημερινό σημείωμα και αποτελεί συγχρόνως και ικανοποίηση φίλου, που μια προσωπική υπόθεση ήθελε να την δει θέμα της στήλης μας. Τα κλαμπ και τα διάφορα χορευτικά κέντρα, τόποι όπου τα νιάτα και η ωριμότητα αποκαλύπτουν ικανότητες και δοκιμάζουν δυνάμεις, που καθώς βρίσκονται μερικές σε λανθάνουσα κατάσταση ευρίσκουν εκεί μια καταπληκτική εγρήγορση. Η πίστα που ποδοπατείται και ποδοπατεί… αφετηρία για γνωριμίες, οικειότητες, ανταλλαγές αριθμών τηλεφώνων, εξομολογήσεις, συνάψεις συνθηκών, δόσεις υποσχέσεων. Οι ηλικίες που εξισούνται και αξιώματα που ισιπεδώνονται. Θα μου πήτε το πάω στις εξαιρέσει, εξαιρέσεις όμως που συνιστούν τον κανόνα. Την ωριμότητα εφήβων του θηλυκού γένους εθαύμασε φίλος αναγνώστης. Ωριμότητα που δεν μπορεί να την δικαιολογήσει. Δεν θέλει να πιστέψει σε συμπτώσεις. Η συζήτηση που δεν είχε για θέμα, βέβαια, δικονομικά προβλήματα μιας δίκης η ακαδημαϊκή συζήτηση για τις καρδιακές μεταμοσχεύσεις, διεξήχθηκε σε επίπεδο αλληγορικών σχημάτων και χρησιμοποίηση εκφραστικών μέσων που θα ζήλευαν και οι καλλίτεροι σεναριογράφοι. Αν τουλάχιστον είχε περάσει τις δύο δεκαετίες η συνομιλήτρια του θα δικαιολογούσε κάπως το φαινόμενο της ετοιμότητα και της αλληγορικής πλην σαφέστατα της καταπίσεως του συζητητού της που μένει έκπληκτος. Ο νέος που τρέχει να γλιτώσει την κοπέλα που πνίγηκε στη θάλασσα καθυστερημένα και ο φούρναρης που έκαψε τα ψωμιά στον αρτοκλίβανο του γιατί ξέχασε την ώρα του φουρνίσματος, δεν κάνουν τίποτε εκ των υστέρων, γιατί προηγήθηκε ο πνιγμός και το κάψιμο. Ανέκδοτο διανθισμένο σε μορφή αινίγματος, που είχε τη κρίση της, έθεσε η νεαρή συνομιλήτρια στο συνομιλητή της, ύστερα από μια «αγόρευση» εκείνου που θεωρώντας την πίστα για έδρανο του στο δικαστήριο εθεώρησε καλό να κάνει στη δικαστίνα, που θα δίκαζε την «υπόθεσή» του. «Θεάματα και θεάματα…» το δεύτερο σημείωμα. Στην 15ετία που πέρασε μας γυρίζει. Θα θυμώσουν οι οίκοι μόδας θα μου πείτε. Δεν είναι στόχος μας αυτός. Αλλού το πάμε, αν θέλετε έτσι. Οι εποχές που αλληλοαντιγράφονται. Θυμάμαι τα πρώτα μεταπελευθερωτικά ανδρικά παπούτσια με τις υπερβολικά τετράγωνες μύτες και τα πολύ κοντά φορέματα των κοριτσιών στα λίγο πίσω από την απελευθέρωση χρόνια, που όμως τότε, καθώς ήμασθαν λιγότερο ξενόγλωσσοι, δεν είχαμε σαν εύχρηστη λέξη στο λεξιλόγιό μας την λέξη μίνι. Με φαρδιές μύτες πάλι η μόδα στα αθηναϊκά καταστήματα μου έλεγε φίλος συμπαθής, αλλά δούλος στη μόδα που υποτακτικά την υπηρετεί. Στα μάξι και στα μίντι τώρα, ύστερα από τα μίνι που όμως κυριαρχούν ακόμη προς δόξα των καλλίγραμμων μηρών και τέρψη ψυχών και οφθαλμών των ανδρών. Τα μάξι και τα μίντι τώρα. Λέγονται και τι δεν λέγονται. Τοξοειδή πόδια που κρύβονται γύρω από τα ασυνήθιστα στα μάτια μας φορέματα. Ματαιοδοξίες γυναικών που ούτε και με τα μίντι μπορούν να ικανοποιηθούν. Σνομπισμός που δικαιολογεί την γυναικεία ψυχοσύνθεση και δημιουργεί παράξενα θεάματα σε περίεργους και μη. Η άμιλλα να φθάσουν με τα μάξι τους μερικές γυναίκες, τις κυρίες των αυλών της Ευρώπης που εγκατέλειψε το παλιό της σχήμα, σέρνοντας πίσω τους και σκουπίζοντας τα χαλιά των ανακτόρων με τις μακρόσυρτες τουαλέτες, αιτία πολλών συζυγικών συγκρούσεων, που δυστυχώς η νέα μορφή της οριζοντίου κατοικίας δεν της διασφαλίζει την οικογενειακή αποκλειστικότητα. Θέαμα και ακρόαμα για ένα μάξι, που ούτε το ένα ούτε το άλλο είναι κολακευτικό, για πολλές μαξιφορούσες και πολλούς «ραγιάδες»… υποτακτικούς στις επιθυμίες συμβίων που δεν είναι δικές τους. Είναι και η φαιδρή πλευρά. Θα γελάσετε ίσως. Φθηνή φιλολογία και φθηνό πνεύμα θα μου πείτε στο σημείωμα αυτό. Πώς να το κάνουμε, όταν τασσόμεθα στην υπηρεσία της επικαιρότητος και των στιγμιοτύπων που πέφτουν στο οπτικό μας πεδίο; Ένας όμιλος μαξιφορούσες σε βραδινή εμφάνιση. Τυχαία υποθέτω η διέλευση τους από την οδό Μεραρχίας. Σχόλια, κουτσομπολιά, κρίσεις και επικρίσεις των περιέργων. Να αναγνωρίσουν τις μαξιφορούσες πρώτα. Να εκφράσουν την έκπληξη τους για την πρώιμη… εμφάνιση της αποκριάς. Να τις παρομοιάσουν με τσιγκάνες, να ειρωνευτούν την ενδυμασία τους όπως κάποτε ειρωνευόταν την παλιά ενδυμασία των χωρικών γυναικών του νομού μας, πρωτευουσιάνες αστές του τότε καιρού. Χαχανίσματα και αστεϊσμοί. Ανακατεύθηκαν ο Ξηρότοπος και η Ορεινή μέσα στην συζήτηση, που δεν πρόλαβα να την μαγνητοφωνήσω ολόκληρη. Θεάματα της επαρχίας θα μου πείτε. Ποιος αντιλέγει; ΡΩΜΑΙΟΣ 10-9-1984\nΜάχη των Οχυρών στο Ρούπελ\nΣτις εκδηλώσεις για την 77η επέτειο παραβρέθηκε ο Περιφερειάρχης Κ. Μακεδονίας\nτις εκδηλώσεις μνήμης για την 77η επέτειο από την ένδοξη Μάχη των Οχυρών που πραγματοποιήθηκαν στα οχυρά του Ρούπελ στις Σέρρες, παραβρέθηκε ο Περιφερειάρχης Κεντρικής Μακεδονίας Απόστολος Τζιτζικώστας. Ο Περιφερειάρχης Κεντρικής Μακεδονίας συνοδευόταν από τον Πρόεδρο του Περιφερειακού Συμβουλίου Κεντρικής Μακεδονίας Παναγιώτη Σπυρόπουλο, τον Αντιπεριφερειάρχη Σερρών Γιάννη Μωυσιάδη και τον Περιφερειακό Σύμβουλο Θανάση Μασλαρινό. Μετά την ολοκλήρωση\nτων εκδηλώσεων για τους ήρωες που πολέμησαν στο ιστορικό μέρος, ο κ. Τζιτζικώστας δήλωσε: «Τιμούμε σήμερα την ιστορική Μάχη των Οχυρών και τη μεγάλη θυσία στο Ρούπελ, τιμώντας την ιστορία μας, δεσμευόμενοι ότι δεν πρόκειται ποτέ να ξεχάσουμε όσους έδωσαν τη ζωή τους για να είναι σήμερα η πατρίδα μας ελεύθερη, κυρίαρχη και ισχυρή. Ο ηρωισμός, η αυταπάρνηση και η θυσία των προγόνων μας είναι το θεμέλιο πάνω στο οποίο χτίστηκε η νεότερη Ελλάδα. Σε αυτή τη δύσκολη περίοδο που διανύει ο τόπος μας, οφείλουμε όλοι να είμα-\nστε ενωμένοι, επειδή μόνο έτσι μπορούμε να ξεπεράσουμε τα εμπόδια και να προχωρήσουμε μπροστά. Οι Έλληνες οφείλουμε να κρατήσουμε ζωντανή την πίστη στα ιδανικά για τα οποία θυσιάστηκαν οι πρόγονοί μας. Ειδικά σε αυτές τις εποχές, που η πατρίδα μας είναι αντιμέτωπη με προκλήσεις, που τα εθνικά της θέματα είναι ανοιχτά, η Μάχη των Οχυρών στέλνει το πιο επίκαιρο και αποφασιστικό μήνυμα σε όσους επιχειρούν να αμφισβητήσουν την εδαφική μας κυριαρχία, την υπόστασή\nμας ως Έθνους, τα ιστορικά\nκαι εθνικά μας δίκαια».\nΡΙΣΤΟΣ ΑΝΕΣΤΗ! Τετάρτη, 18 του Απρίλη. Μνήμη Ιωάννου οσίου, Σάββα του στρατηλάτου και μάρτυρος, Αθανασίας οσίας της εξ Αιγίνης. Χρόνια πολλά και καλά, ανώδυνα, αναιπέσχυντα, ειρηνικά, χριστιανά στις εορτάζουσες και εορτάζοντες. *** Σήμερα έχει γενέθλια ο φίλος μας Παύλος Κων/νου και Ευαγγελίας Βασιλειάδης, διευθυντής του Κέντρου Υγείας Νιγρίτας και διατελέσαντος, τω καιρώ εκείνω, αντινομάρχης. Του εύχομαι εκ μέσης καρδίας πολλά τα έτη της ζωής του ανώδυνα και χαρούμενα και να καμαρώσει τα δύο εγγόνια του, από την κόρη του Ευαγγελία, Κωνσταντίνο και Παύλο, και αυτή που είναι καθ’ οδόν από τον γιο του Κωνσταντίνο όπως επιθυμεί, ονειρεύεται και στοχάζεται. Η δε πιστή σύζυγός του Φανούλα να τον χαίρεται και να τον καμαρώνει πάντοτε υγιή για πολλές δεκαετίες ακόμη. *** Επειδή μ’ ερωτάτε, σχετικώς, σας απαντώ. Ο βουλευτής Θεσσαλονίκης της «Ενώσεως Κεντρώων» κ. Φωκάς που εξεστόμισε την φράση: «Να καεί, να καεί το μπ…. η Βουλή…», διέπραξε κάποιο ποινικό αδίκημα; Ναι. Κατά «τας γραφάς» δηλαδή τον Ποινικό Κώδικα, διέπραξε το αδίκημα της ηθικής αυτουργίας σε διέγερση πλήθους προς διάπραξιν εγκλημάτων. Επίσης δύναται να διωχθεί από τον Πρόεδρο της Βουλής πειθαρχικώς. *** Με κατεγοήτευσε ο λόγος του σεβ. Μητροπολίτου Βεροίας, Ναούσης και Καμπανίας κ.κ. ΠΑΝΤΕΛΕΗΜΟΝΟΣ επί της 192ης επετείου του Ολοκαυτώματος της Ναούσης. Παρέστησαν και οι σεβ. Μητροπολίτες Σταγών και Μετεώρων κ.κ. ΘΕΟΚΛΗΤΟΣ και Τρίκκης και Σταγών κ.κ. ΧΡΥΣΟΣΤΟΜΟΣ. *** Άκου φίλε αγαπητέ, ο κ. Αντιπεριφερειάρχης, ο κ. Δήμαρχος, μιας Κώμης της Ελλάδος έχει δικαίωμα, χρέος, καθήκον να προσκαλέσει τον εξοχώτατο Πρόεδρο της Ελληνικής Δημοκρατίας, τον κ. Πρωθυπουργό. Δεν μπορεί όμως, είναι ΑΠΑΡΑΔΕΚΤΟΝ, είναι σκέτη βλακεία, ανοησία, απερισκεψία να καλέσει στη διοικητική του περιφέρεια ο κ. Αντιπεριφερειάρχης ή ο κ. Δήμαρχος αρχηγόν ξένου κράτους. Οι Ομόλογοι καλούν Ομολόγους τους. Ως πότε θα σας διδάσκω απρόσεκτοι «μαθητές μου»; Κουράστηκα να σας αγαπώ. Και το κακό είναι ότι αυτό που γνωρίζουν και οι επιμελείς φοιτητές του Α΄ Έτους της Νομικής Σχολής αγνοούν μερικοί της Καθημένης και Ισταμένης Δικαιοσύνης. Και ο νοώ νοείτω.\nΣχετικά περί της συνειδητής αποχής μη εκπροσώπησης της Κυβέρνησης ΣΥΡΙΖΑΝΕΛ και της Βουλής των Ελλήνων στις εκδηλώσεις τιμής προς τους ηρωικούς μαχητές των Ρούπελ, Ιστίμπεη, Λισέ, Νυμφαίας και της σχετικής ερώτησης της Τομεάρχου Αγροτικής Πολιτικής, βουλευτού της ΝΔ κ. Φωτεινής Αθαν. Αραμπατζή, προς τον υπουργό Εθνικής Αμύνης και συγκυβερνήτη της Ελλάδος, αρχηγού των ΑΝΕΛ, κ. Πάνου Καμμένου η δασκάλα μας Αλεξάνδρα Μπαΐρα, είπε: «Η Φωτεινή Αραμπατζή με την φωνή της δικαίωσε τους Ηρωες του Ρούπελ. Την ευχαριστούμε πολύ όλοι μας». Ως πατέρας της ΦΩΤΕΙΝΗΣ μας άπειρες ευχαριστίες εκ βαθέων μέτρων της καρδίας μου Αλεξάνδρα μας. *** Διαβάζω στην «ΚΑΘΗΜΕΡΙΝΗ»:\nΟ «Μαύρος Καβαλάρης» των Βαλκανικών Πολέμων, ο συνταγματάρχης Ευζώνων της Μικρασιατικής Εκστρατείας, του «Σεϊτάν Ασκέρ» –στρατός του διαβόλου– κατά τους Τούρκους. Ο Νικόλαος Πλαστήρας, εμβληματική μορφή της στρατιωτικής και πολιτικής δράσης επί σειράν δεκαετιών τον περασμένο αιώνα και βραχύβιος πρωταγωνιστής στη μετεμφυλιακή Ελλάδα, η μνήμη του οποίου συνδέθηκε με διαδρομή έντιμου, γενναίου, ανδρός. «Γκρίζες ζώνες»; Για ποιον δεν υπάρχουν; Αυτές θίγει ο επιστολογράφος της «Κ» σε ένα αιρετικό(;) κείμενο, που σίγουρα θα σχολιασθεί. Στη φωτογραφία, ο Πλαστήρας πρωθυπουργός (Οκτώβριος 1951 - Οκτώβριος 1952) με τον Γεώργιο Καρτάλη (αριστερά), υπουργό Συντονισμού στην κυβέρνησή του.\n«Ο πατέρας μου Πλαστήρα ψήφιζε, πολέμησε μαζί του, αλλά πρέπει να σας πω ότι...» Κύριε διευθυντά, Με αφορμή την επιστολή του καθηγητού κ. Μπουραντά Κων/νου, στην οποία αναφέρει ότι ο Πλαστήρας πέθανε σε σιδερένιο κρεβάτι, θα ήθελα χάριν της αληθείας να σημειώσω τα εξής: Δεν είναι στις προθέσεις μου να αποδομήσω την υστεροφημία του Νικολάου Πλαστήρα, για την οποία είμαι βέβαιος ότι δεν ευθύνεται ο ίδιος. Η γνώμη μου είναι θετική γι’ αυτόν, μάλιστα ο πατέρας μου τον ψήφιζε κιόλας, στη δε Μικρασιατική Εκστρατεία υπηρετούσε στο σύνταγμά του. Επειδή όμως στην Ελλάδα ζούμε με μύθους, επειδή δικαία κρίση είναι η σύγκριση και επειδή εθνικόν είναι ό,τι είναι αληθές, γι’ αυτό θα ήθελα να αναφέρω σχετικά με τον Πλαστήρα και σε σύγκριση με άλλους πολιτικούς τα ακόλουθα:\nΟ Πλαστήρας ως στρατιωτικός έκανε 2-3 πραξικοπήματα που δίχασαν τον ελληνικό λαό και εντούτοις θεωρείται μεγάλος δημοκράτης. Απεναντίας ο Μεταξάς, ψηφισμένος με ευρύτατη κοινοβουλευτική πλειοψηφία πρωθυπουργός, ανέστειλε ορισμένα άρθρα του Συντάγματος για συγκεκριμένους λόγους, ανασυγκρότησε τη χώρα, ένωσε τους Ελληνες και τους οδήγησε στο Επος του ’40, και όμως θεωρείται φασίστας.\nΟ Πλαστήρας κατά τη διάρκεια της γερμανικής Κατοχής βρισκόταν στη Νίκαια της Γαλλίας από όπου έστειλε μία επιστολή στην κατοχική κυβέρνηση και προέτρεπε τη συνεργασία με τους Γερμανούς προκειμένου να μειωθούν οι συνέπειες του πολέμου. Η επιστολή αυτή δημοσιεύθηκε προ ετών στην «Καθημερινή» από τον αείμνηστο Αντώνη Καρκαγιάννη. Ο Πλαστήρας και ο Ανδρέας Παπανδρέου, που τότε υπηρετούσε στο αμερικανικό Ναυτικό, δεν κακολογήθηκαν για τη συμπεριφορά τους, εν αντιθέσει με τον Κων/νο Μητσοτάκη και τον Γεώργιο Ράλλη, οι οποίοι υπηρέτησαν εδώ, πολέμησαν τους Γερμανούς και φυλακίσθηκαν αλλά και πάλι κατηγορήθηκαν και μάλιστα με πλαστά στοιχεία!\nΗ πανέμορφη λίμνη Πλαστήρα δεν είναι έργο του Πλαστήρα αλλά του Κων/νου Καραμανλή, η μικρή δε πινακίδα που το αναφέρει έχει προβλεφθεί να είναι σε τέτοια θέση που να μη φαίνεται!\nΣτο Κεφαλάρι Κηφισιάς υπάρχει στο κέντρο του οικισμού ένα ολόκληρο οικοπεδικό τετράγωνο, στη μέση του οποίου υπάρχει μια παλιά πολυτελής βίλα. Στην είσοδο του πανταχόθεν περιφραγμένου οικοπέδου μια πινακίδα αναγράφει ότι «σ’ αυτήν εδώ την οικία έζησε τα τελευταία 25-30 χρόνια της ζωής του ο τέως πρωθυπουργός της Ελλάδος, Νικόλαος Πλαστήρας». Το διαπίστωσα ιδίοις όμμασι, όμως δεν ήταν δυνατόν να διαπιστώσω και την ποιότητα των κρεβατιών! Ο Πλαστήρας ήταν αυτός που ήταν και έζησε όπως αυτός ήθελε και όπως του άξιζε και καλά έκανε. Ασχετο δε αν ένα μέρος του κόσμου κάνει προβολή στο πρόσωπό του των δικών του φαντασιώσεων. Ιωαννης Δ. Κουφακης, Λάρισα\nώς ο αγροτικός τομέας μπορεί να συμβάλει στην ανάταξη της παραγωγής. Τι λέει ο επικεφαλής της Redestos Agrotechnology Group σε συνέντευξη στο Euro2day.gr. Οι ευκαιρίες που υπάρχουν, τα ελληνικά ευτράπελα και η φαρμακευτική κάνναβη. Τον τρόπο με τον οποίο ο αγροτικός τομέας στην Ελλάδα μπορεί να κερδίσει σημαντικό μέρος από το χαμένο έδαφος στις διεθνείς αγορές περιγράφει ο Νίκος Ευθυμιάδης, επικεφαλής της Redestos Agrotechnology Group, σε συνέντευξη στο Euro2day.gr. Ο κ. Ευθυμιάδης, επίτιμος πρόεδρος του Συνδέσμου Βιομηχανιών Βορείου Ελλάδος, τονίζει ότι οι αγρότες πρέπει να προσαρμοσθούν στη νέα πραγματικότητα που επιτάσσουν οι αγορές, αλλά και στις νέες τεχνολογίες που ήδη εφαρμόζονται στον αγροτικό τομέα, ενώ τονίζει ότι θα πρέπει να υιοθετηθούν νέες ποιοτικές καλλιέργειες για τις οποίες υπάρχει σημαντική διεθνής ζήτηση. Πού βασίσατε τη στρατηγική σας μέσα στην κρίση και ποια είναι τα οικονομικά σας αποτελέσματα; Είμαστε ωφελημένοι από την κρίση διότι έγκαιρα είχαμε πραγματοποιήσει τις επενδύσεις μας, κυρίως σε τεχνολογίες αιχμής. Αυτό σε συνδυασμό με το ότι ως Ευρωπαϊκή Ένωση άρχισαν να περιορίζονται δραστικά οι πολιτικές των επιδοτήσεων, οδήγησε σε σταδιακές αναδιαρθρώσεις των καλλιεργειών αφού οι μεγάλες λιανικές αλυσίδες έβαλαν αυστηρές προδιαγραφές, ώστε να αγοράζουν ποιοτικά προϊόντα από τους παραγωγούς. Η συνταγή είναι απλή. Επενδύσαμε και ρισκάραμε σε πείσμα της αρνητικής συγκυρίας και φυσικά τα αποτελέσματα μας ικανοποιούν. Σε αυτή τη μεταβαλλόμενη αγορά, εμείς, από το 2010 έως σήμερα, διπλασιάσαμε πωλήσεις και κέρδη. Ετσι το 2017 είχαμε πωλήσεις περί τα 70 εκατ. ευρώ και κέρδη στα 3 εκατ. ευρώ, ενώ για το 2018 εκτιμάμε άνοδο κατά 10% στα αντίστοιχα μεγέθη. Σε ποιους τομείς της αγροτι-\nκής οικονομίας επενδύετε; Από τη δεκαετία του ‘90 στοχεύσαμε στους τομείς της αγροτεχνολογίας και των αγροεφοδίων, παρέχοντας, για 20 και πλέον χρόνια, λύσεις στις θερμοκηπιακές καλλιέργειες, στη σποροπαραγωγή και τις εξειδικευμένες αναλύσεις που απαιτεί ένας αγροτικός κλήρος. Αποτέλεσμα αυτών των διαρκών επενδύσεων ήταν να συγκροτούμε έναν ομιλο με 12 εταιρείες από τις οποίες οι 4 εδρεύουν στο εξωτερικό. Διαθέτουμε έξι παραγωγικές εγκαταστάσεις, όλες στην πατρίδα μας (Σίνδος, Ξάνθη, Μαρκόπουλο), με επικέντρωση την παραγωγή υβριδίων, πολλαπλασιαστικού υλικού για αμπελοκαλλιέργειες καθώς και φάρμακα. Αυτό λοιπόν που κάνουμε είναι η κάθετη εξυπηρέτηση του αγρότη από το “χωράφι στο ράφι”. Επίσης μέσω της εταιρείας “Hellas Farm”προδιαγράφουμε επώνυμα σήματα για αγροτικά προϊόντα, κάτι που στηρίζει και αναβαθμίζει ποιοτικά την εξωστρέφεια του κλάδου. Επίσης έχουμε διεισδύσει και σε αυτό που αποκαλούμε «συμβολαιακή γεωργία», όπου βάσει προδιαγραφών “κλειδώνεται” η συγκομιδή του κριθαριού από τους παραγωγούς που συμμετέχουν στο πρόγραμμα με δέσμευση των βιομηχανιών μπίρας. για απορρόφηση της συνολικής παραγωγής. Γιατί υστερεί η ελληνική γεωργία με τόσα φυσικά πλεονεκτήματα και τι χρειάζεται να κάνει η Πολιτεία; Η γεωργία στη χώρα μας αδικείται κατάφορα αφού εμείς οι ίδιοι δεν μπορούμε να αναδείξουμε τα ασύγκριτα πλεονεκτήματά μας. Οι διεθνείς στατιστικές μάλιστα αναδεικνύουν το μεγάλο χάσμα παραγωγικότητας του αγροτικού τομέα αφού η Ολλανδία έχει μέση απόδοση στα 9 ευρώ ανά τ.μ., με καλλιέργειες κάτω από την επιφάνεια της γης και το Ισραήλ στα 7 ευρώ, με εδαφικές συνθήκες σχεδόν ερημικές. Την ίδια ώρα, εμείς, και με ιδανικές συνθήκες, βρισκόμαστε μόλις στο 1 ευρώ. Εγώ όμως παραμένω αισιόδοξος αφού το χάσμα αυτό μπορεί να καλυφθεί εύκολα και γρήγορα. Ετσι η σημερινή συμβολή του αγροτικού τομέα στο ΑΕΠ από το 14% μπορεί να φθάσει το 50%. Πώς θα γίνει αυτό; Δεν χρειάζεται να ανακαλύψουμε τον τροχό. Μπορούμε να κάνουμε μια συστηματική εμβάθυνση στον κύκλο μεταποίησης του αγροτικού τομέα. Και αυτό\nδομές και τη φυσιογνωμία της αγροτικής οικονομίας και χρειάζεται και οι αγρότες μας να βάλουν την τεχνολογία μέσα στην καθημερινή τους λειτουργία. Εγώ πάντως διατηρώ την αισιοδοξία μου, αρκεί ο κάθε αγρότης να θέσει τους στόχους του και μέσα από τους νέους συνεταιρισμούς να βρει τα κανάλια διάθεσης στις διεθνείς αγορές.\nμπορεί να γίνει απλά με την είσοδο ολοένα και περισσότερων προϊόντων στα πρότυπα της μεσογειακής διατροφής. Υπάρχουν επίσης και καλά σημάδια μετάβασης στη νέα εποχή, με παράδειγμα τους επαγγελματικούς συνεταιρισμούς οι οποίοι λειτουργούν πλέον με μάνατζερ (“Ζαγορίν”,”Βελβενδός”), έχοντας έτσι αφήσει οριστικά πίσω τον φαύλο κύκλο των κομματικών συνεταιρισμών που διασπάθιζαν δημόσιο χρήμα για δεκαετίες. Οι αγροτικές επιδοτήσεις ολοένα και συρρικνώνονται ενώ η πλειοψηφία των Ελλήνων αγροτών βασίζεται σε αυτό το μοντέλο. Θα ανεβούν οι τελευταίοι στο τρένο της τέταρτης επανάστασης; Οι αγρότες πρέπει να προσαρμοσθούν στη νέα πραγματικότητα που επιτάσσουν οι αγορές αλλά και στις νέες τεχνολογίες που ήδη εφαρμόζονται στον αγροτικό τομέα. Επίσης έχουν αλλάξει τα διεθνή δεδομένα όσον αφορά το μικρό μέσο μέγεθος του κλήρου μας, που έως τώρα θεωρούνταν διελκυστίνδα, με αποτέλεσμα να απαλείφεται ένα σημαντικό πρόβλημα για την παραγωγικότητα του ελληνικού γεωργικού κλήρου. Ετσι μπορούμε να κερδίσουμε ένα σημαντικό μέρος από το χαμένο έδαφος, αρκεί να υιοθετήσουμε νέες ποιοτικές καλλιέργειες για τις οποίες υπάρχει σημαντική διεθνής ζήτηση. Πολύ πρόσφατο παράδειγμα, η ψήφιση νόμου που επιτρέπει την καλλιέργεια φαρμακευτικής κάνναβης, κάτι που μπορεί να το εκμεταλλευθούν ακόμη και αγρότες με 5 ή 10 στρέμματα. Τα πράγματα λοιπόν αλλάζουν ραγδαία στις\nΣε ποιους τομείς επικεντρώνεται η στρατηγική του ομίλου σας; Ο όμιλος “Redestos” καλύπτει πλέον τους πιο ζωτικούς τομείς που βάζουν προστιθέμενη αξία στην αγροτική μας παραγωγή. Από την καλλιέργεια σπόρων και υβριδίων παραδοτέα στο “χωράφι” μέχρι την έρευνα και τους ελέγχους ποιότητας για τη βέλτιστη απόδοση του κλήρου και, τέλος, την προώθηση της χρήσης των νέων τεχνολογιών από ολοένα και περισσότερους αγρότες. To μόνο που δεν διαθέτουμε είναι η προσφορά γεωργικών εργαλείων. Σήμερα ο όμιλός μας απασχολεί περί τα 450 άτομα, από τα οποία πάνω από τους μισούς είναι ειδικοί επιστήμονες. Δεν απολύσαμε κανέναν στα τελευταία οκτώ χρόνια της ύφεσης ενώ οι αμοιβές τους δίνονται πάντα στην ώρα τους. Επίσης με κόπο έχουμε κτίσει άριστες σχέσεις και με το Σωματείο των εργαζομένων, το οποίο δεν μας πιέζει για τις αμοιβές αλλά κυρίως για το ποια νέα projects μπορούμε να προχωρήσουμε, ώστε να δημιουργήσουμε νέες θέσεις εργασίας. Καταγράψτε μας τους βασικούς πυλώνες στους οποίους θα στηρίξετε τη μελλοντική σας ανάπτυξη. Θεωρούμε σημαντικό για το μέλλον να συνδέσουμε πιο αποδοτικά και ορθολογικά όλα τα στάδια, από την παραγωγή έως τη διάθεση του αγροτικού προϊόντος. Να φθάσουμε δηλαδή τα σούπερ μάρκετ να βάζουν τις προδιαγραφές στον μεταποιητή και αυτός με τη σειρά του στον παραγωγό στην Κρήτη για το τι αγγουράκια θα πρέπει να παράξει. Επίσης, μετά από διαγωνισμό, μισθώσαμε το Γεωθερμικό Πεδίο στην Κεσσάνη της Ξάνθης, όπου θα αποπειραθούμε να καλλιεργήσουμε ντομάτες, φράουλες, ακόμη και φαρμακευτική κάνναβη, καλλιέργειες για τις οποίες οι έρευνές μας δείχνουν ότι η γεωθερμία τις ευνοεί. Το ελληνικό ευτράπελο βέ-\nβαια έχει να κάνει με το ότι το θεσμικό πλαίσιο προβλέπει επιχορήγηση επενδύσεων στον αγροτικού τομέα έως 500 χιλ. ευρώ ενώ ο δικός μας σχεδιασμός ανεβάζει την επένδυση στα 15 εκατ. ευρώ. Ετσι οι στρατηγικοί μας στόχοι επικεντρώνονται κυρίως στις νέες τεχνολογίες αλλά και την αξιοποίηση των φυσικών ενεργειακών πόρων όπως η γεωθερμία. Τέλος, όσον αφορά το Χρηματιστήριο, εάν επανακτήσει ουσιαστικά, ως θεσμός, την αξιοπιστία του, τότε θα μπορούσαμε να εξετάσουμε την εισαγωγή μας, χωρίς όμως να είναι η πρώτη μας προτεραιότητα. Εχετε συμβάλει με απτά βήματα στη διεθνοποίηση του κλάδου σας. Περιγράψτε μας τις επιχειρηματικές αυτές κινήσεις. Οσον αφορά το διεθνές πρόσωπο της “Redestos”, ξεκινήσαμε με μία joint venture εταιρεία με τον ιαπωνικό επιχειρηματικό κολοσσό Mitsui. H εταιρεία εδρεύει στην Ολλανδία και μεταξύ άλλων απολαμβάνει και ευνοϊκούς όρους χρηματοδότησης. Η άλλη σύμπραξη είναι με ρωσική εταιρεία και έχει να κάνει με παραγωγή τεχνογνωσίας στην καλλιέργεια μηλιάς σε έκταση 150.000 στρεμμάτων στην Ουκρανία, όπου και ευνοούν οι κλιματολογικές συνθήκες. Η επιχειρηματική κίνηση εκτιμάμε ότι θα προσθέσει σημαντικό τζίρο στον όμιλό μας αλλά και προστιθέμενη αξία στην οικονομία μας. Με αφορμή αυτές τις συμπράξεις, θα ήθελα να τονίσω ότι φυσικά θα ήταν επιθυμητό να γίνουν στη χώρα μας αλλά δυστυχώς απουσιάζει η εθνική στρατηγική για την αγροτική οικονομία. Για παράδειγμα, οι εμπειρογνώμονες του Υπουργείου πηγαίνουν στις Βρυξέλλες ζητώντας μεν κεφάλαια αλλά χωρίς, τις περισσότερες φορές, να υποβάλλουν πλάνα για το πού θα κατευθυνθούν τα χρήματα. Πρέπει ως χώρα να αποφασίσουμε σε ποιους τομείς θέλουμε να διακριθούμε και εκεί στρατηγικά να τοποθετήσουμε τους περισσότερους πόρους μας. Επίσης έχουμε σήμερα 200 εταιρείες με κρίσιμο μέγεθος και συγκριτικά πλεονεκτήματα. Χρειάζεται λοιπόν να τις πενταπλασιάσουμε, μέσω μιας θερμοκοιτίδας, όπου το κράτος ναι μεν θα επιδοτεί αλλά και οι εταιρείες, με τη σειρά τους, θα εκπληρώνουν όλες τις υποχρεώσεις και δεσμεύσεις τους.\nΠ Γράφει ο Αλέξανδρος Μωραϊτάκης*\nΤο πολιτικό προσωπικό της Ελλάδας δεν βρίσκεται στο επίπεδο που θα έπρεπε, προκειμένου να γνωρίζει σφαιρικά το αντικείμενο δράσης του, να μπορεί να πάρει κρίσιμες αποφάσεις, να κερδίζει την εμπιστοσύνη των πολιτών και να βελτιώνει τα πράγματα στην πράξη.\nώς ακόμα και... δια νόμου αποκλείονται οι ικανότεροι κατά τεκμήριο πολίτες. Η λάθος άποψη για τον «σοφό ελληνικό λαό», η μάχη των σλόγκαν και το πολιτικό bullying. Έχοντας συμμετάσχει ως υποψήφιος βουλευτής σε δύο εκλογικές αναμετρήσεις και έχοντας θητεύσει εκλεγείς στο Ελληνικό Κοινοβούλιο για μικρό χρονικό διάστημα, δέχτηκα επανειλημμένα το ερώτημα που πολύ πιθανόν να έχετε και εσείς θέσει σε συνομιλητές σας: Μα γιατί οι Έλληνες πολιτικοί στερούνται εργασιακών εμπειριών και είναι τόσο χαμηλών δυνατοτήτων και πολύ συχνά κατώτεροι των περιστάσεων; Στο παραπάνω ερώτημα θα προσπαθήσω να απαντήσω σήμερα, με βάση και κάποια πρόσφατα γεγονότα που είδαν το φως της δημοσιότητας. Ας πάρουμε όμως τα πράγματα από την αρχή. Πρώτον, πιστεύω ότι μεταξύ των τριακοσίων της Βουλής και των εξωκοινοβουλευτικών υπουργών υπάρχουν (και) ιδιαίτερα αξιόλογοι άνθρωποι. Δεύτερον, επειδή αντιπαθώ τον λαϊκισμό, δεν ενστερνίζομαι την άποψη ότι ο «σοφός ελληνικός λαός» επιλέγει σωστά μεταξύ των υποψηφίων ακόμη και μέσα στο ίδιο του το κόμμα. Για παράδειγμα, στις τελευταίες εκλογές -δεν θα μιλήσω για μένα- σε μεγάλη εκλογική περιφέρεια ένα από τα καλύτερα, κατά την εκτίμησή μου, «βιογραφικά» μεταξύ των υποψηφίων κατέλαβε την προτελευταία θέση στις προτιμήσεις των ψηφοφόρων του κόμματός του. Παρ’ όλα αυτά, θα συμφωνούσα πως -σε αντίθεση με πολλές άλλες αναπτυγμένες χώρες- το πολιτικό προσωπικό της Ελλάδας δεν βρίσκεται στο επίπεδο που θα έπρεπε, προκειμένου να γνωρίζει σφαιρικά το αντικείμενο δράσης του, να μπορεί να πάρει κρίσιμες αποφάσεις, να κερδίζει την εμπιστοσύνη των πολιτών και να βελτιώνει τα πράγματα στην πράξη.\nΑντίθετα, συχνά εξαντλείται σε σλόγκαν, κακόγουστες ατάκες, θεωρητικές προσεγγίσεις και ευχολόγια. Λόγια, λόγια, λόγια… Ένας βασικός λόγος είναι ότι οι ικανότεροι κατά τεκμήριο πολίτες της χώρας αποκλείονται άμεσα ή έμμεσα -πολλές φορές και δια… νόμου- από την πολιτική! Ας δούμε μερικά παραδείγματα:\nποιος επιχειρηματίας δεν διαθέτει εταιρεία στο εξωτερικό. Αν ασχοληθεί με την πολιτική κινδυνεύει να δει την εταιρεία του να κλείνει, καθώς το σύνολο των συναλλαγών της θα μπει (από πολιτικούς του αντιπάλους, ενός και εκτός του κόμματός του) στο μικροσκόπιο, και όλα αυτά σε ένα νομοθετικό πλαίσιο που είναι γεμάτο από «γκρίζες περιοχές».\nΙδιαίτερα τώρα που τίθενται σε εφαρμογή πλήθος Ευρωπαϊκών Οδηγιών και Κανονισμών με γκρίζες περιοχές, οι επιχειρηματίες φοβούνται ακόμη και τον ίσκιο τους, λόγω των ασαφειών και των γενικοτήτων που υπάρχουν σε πλήθος περιπτώσεων.\nΠαρά το γεγονός ότι οι off shore ονομαστικοποιούν πια τις μετοχές τους και τα μη συνεργαζόμενα κράτη έχουν περιορισθεί κατά πολύ, στα δάχτυλα ενός χεριού, αυτό δεν έχει διορθωθεί.\nΑναλογισθείτε ότι υπάρχει περίπτωση που ο κύριος μέτοχος εταιρείας αναγκάσθηκε να μεταβιβάσει με μεγάλη ζημία τις μετοχές του, ενώ οι δύο αρμόδιοι εποπτικοί φορείς ενόρκως μάλιστα κατέθεσαν στη μετέπειτα αγωγή του μετόχου αντίθετες απόψεις για το ίδιο θέμα!\nΟ αναίτιος αυτός αποκλεισμός συνεχίζεται, ενώ ο ορισμός μιας εταιρείας ως αλλοδαπής σύμφωνα με το νόμο 4172/2013 απαιτεί τα μέλη του διοικητικού συμβουλίου να είναι στο εξωτερικό όπως και η διοίκηση να γίνεται από το εξωτερικό, οι γενικές συνελεύσεις να γίνονται στο εξωτερικό, τα λογιστικά βιβλία να τηρούνται στο εξωτερικό κ.λπ. • Αποκλείονται δια νόμου (αλήθεια, πώς αυτός ο νόμος δεν προσβλήθηκε ως αντισυνταγματικός;) όσοι διαθέτουν εταιρείες οποιασδήποτε μορφής στο εξωτερικό(!), αλλά και όσοι έχουν συγγενικά πρόσωπα που διαθέτουν μετοχές σε εταιρείες στο εξωτερικό. Μπορεί να μην εφαρμόζεται αλλά βρίσκεται σε ισχύ. • Ας υποθέσουμε όμως ότι κά-\n• Πέρα όμως από τους εφοπλιστές και τους επιχειρηματίες, αποκλείονται ουσιαστικά από την πολιτική και τα υψηλόβαθμα στελέχη των επιχειρήσεων. Και αυτό γιατί είναι ιδιαίτερα δύσκολο να εγκαταλείψει κάποιος μια πλουσιοπάροχη θέση στον ιδιωτικό τομέα, προκειμένου να ανταμειφθεί με «ψίχουλα» σε μια δημόσια θέση, στην οποία μάλιστα δύσκολα θα παραμείνει για περισσότερο από δύο ή τρία χρόνια (και πολλά λέω…). Υπάρχει όμως και άλλος ένας παράγοντας που αποτρέπει όχι μόνο εφοπλιστές, επιχειρηματίες και υψηλόβαθμα στελέχη, αλλά και σοβαρούς επιστήμονες-επαγγελματίες να ασχοληθούν με την\nπολιτική: Είναι το κλίμα της σκανδαλολογίας και το χαμηλό επίπεδο της πολιτικής αντιπαράθεσης. Τα άτομα αυτά είναι συνηθισμένα να τους φέρονται με σεβασμό, τον ίδιο με τον οποίο τα ίδια αντιμετωπίζουν τους υπολοίπους. Αν τώρα αποφασίσουν να ασχοληθούν με την πολιτική κινδυνεύουν να γίνουν θύματα οργανωμένων «τρολαρισμάτων» στα μέσα κοινωνικής δικτύωσης ή κακεντρεχών δημοσιευμάτων στον Τύπο. Προς Θεού, δεν υποστηρίζω πως δεν πρέπει να δέχονται κριτική, αλλά δυστυχώς πολλές φορές στην Ελλάδα η κριτική δεν ασκείται μέσω επιχειρημάτων αλλά με βρισιές, απειλές και bullying, είτε στους πολιτικούς αντιπάλους είτε ακόμη και σε μέλη των οικογενειών τους. Το πολιτικό κλίμα μάλιστα είναι τόσο πολωμένο και η αμφισβήτηση του κόσμου τόσο έντονη, που αρκεί να βγει μια φήμη ή να προκύψει ένα ερώτημα, προκειμένου η κοινή γνώμη να πιστέψει ότι «και αυτός τα παίρνει». Συχνά, αρκεί ένα σημείωμα σε μια ατζέντα τρίτου ή μια συνάντηση που είχε γίνει πριν από χρόνια, προκειμένου ένας πολιτικός -οποιουδήποτε κόμματος- να διασυρθεί και να τρέχει να ανοίγει τους τραπεζικούς λογαριασμούς τους δικούς του και των μελών της οικογενείας του. Όσο υπάρχουν όλα αυτά, πολύ δύσκολα θα δούμε το επίπεδο της εγχώριας πολιτικής σκηνής να αναβαθμίζεται. Το αντίθετο φοβάμαι… • Ο κ. Αλέξανδρος Μωραϊτάκης είναι οικονομολόγος.\nπό την Τετάρτη 18 Απριλίου θα τεθούν σε κυκλοφορία τα εισιτήρια για το Final 4 του Basketball Champions League.\nΗ διοργανώτρια αρχή ανακοίνωσε την κυκλοφορία των εισιτηρίων για το Final 4 του Baseketball Champions League της Αθήνας, βάζοντας τέλος στην αναμονή των φίλων της ΑΕΚ. Τα εισιτήρια θα είναι διαθέσιμα την Τετάρτη 18/4, τόσο στο επίσημο site της ΑΕΚ, όσο και σε αυτό του Basketball Champions League. Οι φίλοι που προέρχονται από άλλες χώρες μπορούν να επικοινωνήσουν απευθείας με την ΑΕΚ (tickets@aekbc.gr). Τις επόμενες ώρες αναμένεται η επίσημη ανακοίνωση της ΚΑΕ ΑΕΚ και οι αναλυτικές πληροφορίες για τον τρόπο αγοράς των εισιτηρίων.\nΚέρκυρα προβλημάτισε για ένα ημίχρονο τον Ολυμπιακό στο Φάληρο, όμως τη διαφορά στον τελευταίο αγώνα της 27ης ημέρας έκανε η ατομική ποιότητα των «ερυθρόλευκων», στο εμφατικό 5-1. Ανσαριφάρντ (12΄), Μιραλάς (45΄+2) και Φορτούνης (51΄) είχαν τις απαντήσεις στα θέματα που έβαλαν οι Φαίακες (είχαν ισοφαρίσει με τον Επστάιν στο 27΄), ενώ οι Ένγκελς (71΄), Βρουσάι (87΄) έβαλαν το περιτύλιγμα στην επιβλητική νίκη των γηπεδούχων. Οι Φαίακες ξεκίνησαν πιέζοντας ψηλά τον Ολυμπιακό, που από την πλευρά του μπήκε στο ματς νωχελικά. Αυτό το στοιχείο επέτρεπε στην Κέρκυρα να φτάνει εύκολα έξω από την αντίπαλη περιοχή και σε τρεις περιπτώσεις να εκδηλώσει προσπάθεια, με τον Μυτίδη στο 3΄ να σουτάρει άουτ, τον Επστάιν στο 4΄ να πράττει το ίδιο από κοντά στέλνοντας την μπάλα πάνω από το δοκάρι και τον Ένχελς να «μπλοκάρει» το σουτ του Μυτίδη στο 8΄. Το σκορ στο Φάληρο, όμως, άνοιξε ο Ολυμπιακός, με τον Ανσαριφάρντ να πλασάρει ιδανικά τον Γιαννακόπουλο στο 12ο λεπτό, μετά την κάθετη πάσα του Φορτούνη. Η ομάδα του Ματζουράκη δεν απογοητεύτηκε πάντως, με αποτέλεσμα να αξιοποιήσει την κακή αμυντική λειτουργία των γηπεδούχων στο 27΄, όταν ο Επστάιν «χόρεψε» τον Ένγκελς και πέρασε την μπάλα\nκάτω από τα πόδια του Προτό, για το 1-1. Αυτό, πάντως, δεν ήταν το σκορ του ημιχρόνου, καθώς στο δεύτερο λεπτό των καθυστερήσεων ο Μιραλάς πήρε την μπάλα έξω από την περιοχή της Κέρκυρας και αριστερά, συνέκλινε και με άπιαστο δεξί σουτ άφησε όρθιο τον Γιαννακόπουλο, «γράφοντας» το 2-1. Ο Ολυμπιακός έφτασε σε διαφορά ασφαλείας στο 51ο λεπτό, σημειώνοντας ένα από τα ωραιότερα φετινά γκολ του πρωταθλήματος ως προς τη δημιουργία του: ο Μιραλάς κινήθηκε από αριστερά στη γραμμή, πέρασε την μπάλα κάτω από τα πόδια αντιπάλου και «έκοψε» στον Ανσαριφάρντ, που γύρισε με τη μία στον επερχόμενο Φορτούνη κι εκείνος δεν δυσκολεύτηκε για το 3-1, για να προσθέσει άλλο ένα γκολ στη «σούμα» των γηπεδούχων ο Ένγκελς στο 71΄, σκοράροντας με κεφαλιά στη σέντρα του Φορτούνη. Το τελικό σκορ διαμόρφωσε στο 87΄, με το πρώτο γκολ στην πρώτη συμμετοχή του στην ανδρική ομάδα στο πρωτάθλημα, ένα παιδί των Ακαδημιών του Ολυμπιακού, ο Βρουσάι. Η ομάδα του Ιονίου δεν κατόρθωσε να πάρει τίποτα στην έξοδό της και η παραμονή της στην κατηγορία δυσκόλεψε περισσότερο, ενώ οι Πειραιώτες ουσιαστικά εξασφάλισαν την τρίτη θέση.\nΆρης νίκησε με ανατροπή 3-1 τον ΑΟ Θήρας, έκανε το 2-1 στην σειρά των πλέι οφ και προκρίθηκε για πρώτη φορά στους τελικούς της Volleyleague γυναικών Μέσα στην κατάμεστη Πυλαία ο Άρης νίκησε με ανατροπή 3-1 τον ΑΟ Θήρας, έκανε το 2-1 στην σειρά των πλέι οφ και προκρίθηκε για πρώτη φορά στους τελικούς\nτης Volleyleague γυναικών.\nΚορυφαία η Λαμπριάννα Πήττα με 18 πόντους και 5 μπλοκ.\nΤο 2010 υποβιβάστηκε στην Α2, το 2015 επέστρεψε στην μεγάλη κατηγορία και τις σεζόν 2016, 2017 πήρε την 5η θέση.\nΗ πρόκριση στον τελικό της Volleyleague είναι η κορυφαία στιγμή στο γυναικείο βόλεϊ του Άρη. Μεγαλύτερη διάκριση ήταν η τρίτη θέση, την οποία κατέλαβε τρεις φορές (1977,\nΟ Άρης επιστρέφει στις ευρωπαϊκές διοργανώσεις μετά από 23 χρόνια, όταν τη σεζόν 1994-1995 αγωνίστηκε στο Κύπελλο Συνομοσπονδίας (CEV Cup).\nύμφωνα με αυτά μόνο τον Φεβρουάριο του 2018 δεν πληρώθηκαν φόροι ύψους 1,9 δισ. ευρώ όταν τον Φεβρουάριο του 2017 δεν είχαν ξεπεράσει το 1 δισ. ευρώ. Σύμφωνα με στελέχη της φορολογικής διοίκησης η εκτίναξη των ληξιπρόθεσμων οφειλών είναι αποτέλεσμα της αδυναμίας επιχειρήσεων και φορολογούμενων να πληρώσουν ακόμα και τις δόσεις στις οποίες έχουν ενταχθεί. Είτε πρόκειται για τις 100 δόσεις, είτε για την πάγια ρύθμιση του υπουργείου Οικονομικών που προβλέπει 12 δόσεις για την καταβολή των φόρων. Μάλιστα, υποστηρίζουν, ότι πολλοί που είχαν ενταχθεί στην ρύθμιση για την οικειοθελή αποκάλυψη εισοδημάτων δεν κατάφεραν να ανταποκριθούν στις υποχρεώσεις. Τα ποσά που αντιστοιχούν στον καθένα από όσους έχουν ενταχθεί στη ρύθμιση αυτή ανέρχεται σε αρκετές περιπτώσεις σε μερικά εκατομμύρια ευρώ, ενώ για ορισμένους σε δεκάδες εκατομμύρια ευρώ. Όπως προκύπτει από την επεξεργασία των στοιχεία 26 οφειλέτες δεν κατάφεραν τον Φεβρουάριο να πληρώσουν 1 δισ. ευρώ, είτε διότι δεν άντεξαν τις δόσεις, είτε τους επι-\nβλήθηκαν σε κάποιο έλεγχο υπέρογκα πρόστιμα. Η εξέλιξη αυτή είναι άκρως ανησυχητική και σε συνδυασμό με τα στοιχεία του προϋπολογισμού που ανακοινώθηκαν για τον μήνα χτυπούν νωρίς, νωρίς καμπανάκι στο οικονομικό επιτελείο. Συγκεκριμένα, αν και η γενική εικόνα του προϋπολογισμού είναι θετική (το πρωτογενές πλεόνασμα στο τρίμηνο έφθασε τα 2,3 δισ. ευρώ) ωστόσο, τον Μάρτιο καταγράφεται μείωση των εσόδων κατά 315 εκατ. ευρώ. Εφόσον συνεχισθεί η κατάσταση αυτή και με δεδομένο ότι ξεκινούν σύντομα οι φορολογικές δηλώσεις οι διαπραγματεύσεις με τους πιστωτές της χώρας, λίγο πριν το τέλος του προγράμματος, θα δυσκολέψουν και ενδεχομένως να γίνει το «θέλημα» του ΔΝΤ και να εφαρμοσθούν νωρίτερα μέτρα όπως η μείωση του αφορολόγητου ορίου. Στην περίπτωση μάλιστα που τα στοιχεία που θα ανακοινωθούν από το ΔΝΤ σήμερα το απόγευμα καταδείξουν ότι δεν θα επιτευχθεί ο στόχος για την ανάπτυξη τα πράγματα δυσκολεύουν για την κυβέρνηση αλλά κυρίως για τους φορολογούμενους που\nθα δουν το εισόδημα τους το 2019 να συρρικνώνεται. Σύμφωνα με τα στοιχεία που δημοσιοποίησε η φορολογική διοίκηση:\nΤο σύνολο των ληξιπρόθεσμων οφειλών (παλαιών και νέων) ανέρχεται στα 101,6 δισ. ευρώ. Από το ποσό αυτό τα 2,8 δισ. ευρώ αφορούν νέες οφειλές που δημιουργήθηκαν στο πρώτο δίμηνο του έτους. Από τα 2,8 δισ. ευρώ οι απλήρωτοι φόροι ανέρχονται\nστα 2,6 δισ. ευρώ. Σημειώνεται ότι τον Ιανουάριο οι φόροι που δεν είχαν καταβληθεί από τους φορολογούμενους ανέρχονται στα 693 εκατ. ευρώ ενώ τα υπόλοιπα 1,907 τον περασμένο Φεβρουάριο. Όπως διευκρινίζεται από την ΑΑΔΕ από «το νέο ληξιπρόθεσμο χρέος των 2,601 δισ. ευρώ το ένα δισ. ευρώ χρωστούν 26 οφειλέτες.\nΟι φορολογούμενοι που χρωστούν στο ελληνικό Δημόσιο ανέρχονται σε 3.964.279. Πρακτικά, ένας\nστους δύο φορολογούμενους έχουν ανοιχτούς λογαριασμούς με την εφορία και 1.739.301 φορολογούμενοι είναι εκτεθειμένοι σε μέτρα αναγκαστικής είσπραξης.\nΣε 1.088.696 οφειλέτες έχουν επιβληθεί αναγκαστικά μέτρα, δηλαδή κατασχέσεις μισθών και τραπεζικών λογαριασμών. Μόνο τον Φεβρουάριο έγιναν 20.839 κατασχέσεις δηλαδή 1.100 σε ημερήσια βάση.\nΣΥΡΙΖΑ πέντε αστέρων στις σουίτες του Rodos Palace Μεγάλη ζωή για 19 υπουργούς, 10 Γενικούς Γραμματείς και 150 κομματικά στελέχη\nΑπό την "ΕΣΤΙΑ", 16_04_2018\nΤουρκία - Oθωμανικό παρελθόν και σύγχρονη πραγματικότητα\nκδήλωση με θέμα «Τουρκία-Οθωμανικό παρελθόν και σύγχρονη πραγματικότητα» διοργανώνει η Περιφερειακή Ενότητα Σερρών και η Εταιρεία Μελέτης και Έρευνας της Ιστορίας των Σερρών (Ε.Μ.Ε.Ι.Σ.). Η εκδήλωση θα πραγματοποιηθεί σήμερα Τετάρτη, 18 Απριλίου, στις 8:00 το βράδυ, στην\nαίθουσα του ξενοδοχείου Philippos Xenia. Ομιλητής θα είναι ο Δρ. Ιωάννης Ν. Γρηγοριάδης, αναπληρωτής καθηγητής και κάτοχος Έδρας Jean Monnet του Τμήματος Πολιτικής Επιστήμης και Δημόσιας Διοίκησης του Πανεπιστημίου Μπίλκεντ και Επιστημονικός Συνεργάτης του ΕΛΙΑΜΕΠ.\nΒιογραφικό Ιωάννη Ν. Γρηγοριάδη\nΔρ. Ιωάννης Ν. Γρηγοριάδης είναι Αναπληρωτής Καθηγητής και Κάτοχος Έδρας Jean Monnet του Τμήματος Πολιτικής Επιστήμης και Δημόσιας Διοίκησης του Πανεπιστημίου Μπίλκεντ και Επιστημονικός Συνεργάτης του ΕΛΙΑΜΕΠ. Είναι απόφοιτος του Τμήματος Νομικής της Σχολής Νομικών, Οικονομικών και Πολιτικών Επιστημών του Εθνικού και Καποδιστριακού Πανεπιστημίου Αθηνών. Είναι κάτοχος μεταπτυχιακού τίτλου διεθνών σχέσεων (Master of International Affairs) και πιστοποιητικού εξειδικεύσεως στις μεσανατολικές σπουδές (Advanced Certificate of Middle East Studies) από το School of International & Public Affairs (SIPA), Columbia University. Το 2005 ολοκλήρωσε με επιτυχία την διδακτορική του διατριβή στις πολιτικές επιστήμες στο School of Oriental and African Studies\n(SOAS), University of London. Έχει εργασθεί ως επιστημονικός συνεργάτης στα πανεπιστήμια Columbia και Οξφόρδης. Μεταξύ 2004 και 2009 δίδαξε στα πανεπιστήμια Sabancύ, Iώύk και το Εθνικό και Καποδιστριακό Πανεπιστήμιο Αθηνών. Είναι ο συγγραφέας των εξής βιβλίων στα αγγλικά: Democratic Transition and the Rise of Populist Majoritarianism: Constitutional Reform in Greece and Turkey (London & New York: Palgrave Springer, 2018), Instilling Religion in Greek and Turkish Nationalism: A “Sacred Synthesis”, (London & New York: Palgrave Macmillan, 2012), Trials of Europeanization: Turkish Political Culture and the European Union, (London & New York: Palgrave Macmillan, 2009). Τα δύο τελευταία έχουν μεταφρασθεί και στα ελληνικά και κυκλοφορούν από τις εκδόσεις «Επίκεντρο» και «Σιδέρη» αντίστοίχως.\nΕκδήλωση: «Με αφορμή τον Lorca»\nΣύλλογος Φίλων Γραμμάτων και Τεχνών Σερρών και η Δημόσια Κεντρική Βιβλιοθήκη Σερρών διοργανώνουν φιλολογικό βραδινό «Με αφορμή τον LORCA» Κείμενα – επιμέλεια – παρουσίαση: Ελένη Αναγνώστη – Μπακάλη, φιλόλογος. Διαβάζει ο φιλόλογος Γιώργος Αποστολίδης. Η εκδήλωση θα πραγματοποιηθεί στο αμφιθέατρο της Δημόσιας Κεντρικής Βιβλιοθήκης Σερρών την Παρασκευή 20 Απριλίου 2018 και ώρα 9:00 μ.μ. • Γιατί ο Ισπανός ποιητής και θεατρικός συγγραφέας Φεντερίκο Γκαρθία Λόρκα προσέλκυσε το ενδιαφέρον σημαντικών Ελλήνων πνευματικών δημιουργών και το έργο του έχει μία αδιάλειπτη παρουσία στα Γράμματα και τις Τέχνες της χώρας μας; • Πώς η αφομοιωτική και δημιουργική ικανότητα των Ελλήνων αναδεικνύεται με αφορμή το έργο και το θάνατο του Λόρκα και κάνει τα ελληνικά Γράμματα και τις Τέχνες πιο πλούσια; • Πώς βλέπουν οι άνθρωποι του νεοελληνικού θεάτρου τα θεατρικά έργα του Λόρκα; • Πώς δύο πολιτισμοί, ο ισπανικός και ο ελληνικός, συναντώνται, για να δημιουργήσουν τον "Λόρκα τον ελληνικό" και ένα "ελληνικό νησί" μέσα στην καρδιά της Ανδαλουσίας; • Τελικά πόσο γόνιμη είναι η ισότιμη συνάντηση των πολιτισμών !\nΚορυφαία εκδήλωση από την Extreme Trackdays\nία διαβαλκανική διοργάνωση ευρωπαϊκού επιπέδου στα πρότυπα των περίφημων track days του εξωτερικού από την Extreme Track Days και το Σωτήρη Ζαφειρόπουλο.\nΓεννήθηκε το 1956 στην Πτολεμαΐδα, όπου και τελείωσε τις εγκύκλιες σπουδές.\nΠαντρεμένη ήδη με το Σερραίο Νίκο Μπακάλη, το 1984 εγκαταστάθηκε στις Σέρρες όπου και ζει έως σήμερα.\nΠιο συγκεκριμένα, η εκδήλωση θα περιλαμβάνει τέσσερις ομάδες αναβατών για Αρχάριους, Ενδιάμεσους, Προχωρημένους και Αγωνιζόμενους αντίστοιχα. Πριν την έναρξη της εκδήλωσης θα διεξαχθεί σεμινάριο επεξήγησης κανόνων ασφαλείας στην πίστα, η παρακολούθηση του οποίου θεωρείται υποχρεωτική για όλους τους συμμετέχοντες. Σπούδασε Φιλολογία στο τμήμα Μεσαιωνικών και Νεοελληνικών Σπουδών του ΑΠΘ και εργάστηκε ως καθηγήτρια στη Μέση Εκπαίδευση κυρίως στο 3ο Γενικό Λύκειο Σερρών από όπου και συνταξιοδοτήθηκε το 2012.\nΥπήρξε ιδρυτικό μέλος του συλλόγου Φίλων Γραμμάτων και Τεχνών και συμμετέχει ενεργά στα πολιτιστικά δρώμενα της πόλης. Έχει μία κόρη και είναι γιαγιά της Αθανασίας.\nΕιδική μνεία θα δοθεί στις ομάδες των αρχαρίων και ενδιαμέσων, στην διάθεση των οποίων θα υπάρχουν έμπειροι πλοηγοίεκπαιδευτές που θα επιδείξουν τις σωστές αγωνιστικές γραμμές, θα επιλύσουν οδηγικές απορίες και θα επιτηρήσουν την ασφάλεια των συμμετεχόντων, κατά την διάρκεια της παραμονής τους στην πίστα. Θα υπάρξει και σεμινάριο με βασικές αρχές οδήγησης στην πίστα η παρακολούθηση του οποίου είναι δωρεάν. Υποχρεωτικός θα είναι και ο τεχνικός έλεγχος των μοτοσυκλετών των συμμετεχόντων. Στο μεσημεριανό διάλειμμα θα υπάρξει προβολή των αγώνων ΜotoGP των ΗΠΑ και στα δύο καφέ της πίστας. Η είσοδος είναι ελεύθερη.\nΑπύθμενο θράσος! Πραγματικά, είναι αδιανόητο το πώς μιλούν και συμπεριφέρονται κάποιοι «λειτουργοί» στο χώρο της υγείας. Το ότι ενώ «χρωστούν, ζητάνε και τα ρέστα» το αντιπαρέρχομαι. Με τις ειρωνείες για τη δουλειά μου, δεν θα ασχοληθώ. (Όσο μπορώ εγώ να τους διδάξω διακομιδή ασθενών, άλλο τόσο μπορούν να με διδάξουν αυτοί δημοσιογραφία). Τον ενικό, τη μαγκιά και τα… «κούκλα» μου, ας πούμε ότι, τα προσπερνώ. Για την… κοινωνική κριτική (!), όμως, και την ετυμηγορία του «δικαστή» πως όλα έγιναν γιατί «χάλασε» το δικό μας Πάσχα, ένα έχω να πω: είναι απύθμενο το θράσος τους και η αναίδειά τους! Είναι αναίσχυντοι και προκλητικοί. Κρίμα, γιατί η ζωή κάποιων εξαρτάται από αυτούς. Κι αν έτσι φέρονται σε ανθρώπους που μπορούν να απαντήσουν στο θράσος τους, δεν θέλει να φανταστεί κάποιος πώς θα μπορούσαν να συμπεριφερθούν στους ανήμπορους και στους ηλικιωμένους… Β.Α. nnn Προς τον Διοικητή του Νοσοκομείου Σερρών Κύριε Διοικητά, Είμαι μια μητέρα που για κακή μου τύχη βρέθηκα στα έκτακτα ιατρεία του Νοσοκομείου Σερρών. Πιο συγκεκριμένα, όταν η δεκάχρονη κόρη μου είχε ένα ατύχημα στο στίβο (στο δεξί της πόδι), τη μετέφερα στο Νοσοκομείο και απευθυνθήκαμε στον ορθοπεδικό που εφημέρευε. Δυστυχώς, όταν μπήκαμε στο ιατρείο, δεν γύρισε καν να κοιτάξει το παιδί, έδωσε λανθασμένη εντολή για την ακτινογραφία και όταν το εξέτασε είπε ότι πρόκειται για διάστρεμμα και πως\nπρέπει να δεθεί το πόδι με επιστραγαλίδα ώστε σε 10 μέρες να γίνει καλά. Εγώ φυσικά δεν το άφησα έτσι, πήγα και σε εξωτερικό γιατρό, βγάλαμε άλλη ακτινογραφία και μου είπε ότι πρόκειται για κάταγμα του 5ου μεταταρσίου. Οπότε έβαλε στο παιδί γύψο, πατερίτσες, ειδικό παπούτσι κλπ. Και θα είμαστε έτσι για τέσσερις με έξι εβδομάδες. Πείτε μας κ. Διοικητά, εάν ακούγαμε τον γιατρό του Νοσοκομείου, τι θα γινόταν με το παιδί; ΑΓΝΩΣΤΟ! Θα χειροτέρευε, θα χρειαζόταν χειρουργείο; Γιατί κάποιοι βαριούνται να κάνουν σωστά την δουλειά τους; Σας παρακαλώ, κάντε κάτι γιατί είναι κρίμα να ξανασυμβεί σε άλλον ασθενή και ειδικά σε μικρό παιδί. Ευχαριστώ. Κατερίνα Σταυρακίδου nnn\nΜε την «Δημοτική Πρωτοβουλία Σερραίων» μέχρι τέλος ο Ηλίας Γκότσης;\nΜέχρι τις 15 Μαΐου οι αιτήσεις για την εξισωτική\nΣε 230 εκ. ευρώ ανέρχεται ο προϋπολογισμός του προγράμματος Εξισωτικής Αποζημίωσης, στο οποίο αναμένεται να ενταχθούν περίπου 400.000 δικαιούχοι… Οι αιτήσεις μπορούν να καταβάλλονται έως την καταληκτική ημερομηνία υποβολής της ΕΑΕ, την 15η Μαΐου, από τον ίδιο τον γεωργό ή από εξουσιοδοτημένο εκπρόσωπό του είτε απευθείας στον ΟΠΕΚΕΠΕ μέσω online συστήματος ή μέσω ενός πιστοποιημένου Φορέα υποβολής ενιαίας αίτησης ενίσχυσης. Το ύψος της ενίσχυσης θα ανέρχεται στα 125 ευρώ ανά εκτάριο στις ορεινές περιοχές και στα 95 ευρώ ανά εκτάριο στις πεδινές περιοχές. Σύμφωνα με την ανακοίνωση του ΥΠΑΑΤ, δικαιούχοι των υπομέτρων μπορούν να κριθούν φυσικά και νομικά πρόσωπα, τα οποία: Είναι ενεργοί γεωργοί κατά την έννοια του άρθρου 9 Καν (ΕΕ) 1307/2013, όπως εξειδικεύεται µε το άρθρο 3 της Υπουργικής Απόφασης 104/7056 “Εθνικές επιλογές, διοικητικά μέτρα και διαδικασίες εφαρμογής των άμεσων ενισχύσεων κατ’ εκτέλεση του Καν. (ΕΕ) 1307/2013 και του Καν. (ΕΕ) 1306/2013 του Ευρωπαϊκού Κοινοβουλίου και του Συμβουλίου” (ΦΕΚ 147Β/22.1.2015), όπως κάθε φορά ισχύει. Ασκούν γεωργική δραστηριότητα α) εντός των ορεινών περιοχών και β) εντός των μειονεκτικών περιοχών σύμφωνα µε την υφιστάμενη οριοθέτηση Είναι ενήλικα άτομα (στην περίπτωση δικαιούχων φυσικών προσώπων) και δεν έχουν αποχωρήσει από την ενεργό επαγγελματική δραστηριότητα. «Σ.Θ.»\nΘα συμμετέχει στη γενική συνέλευση της «Δημοτικής Πρωτοβουλίας Σερραίων» και θα ασκήσει στο εκλογικό του δικαίωμα ο αντιδήμαρχος έργων του Δήμου Σερρών Ηλίας Γκότσης απαντώντας προφανώς σε διάφορα σενάρια που διακινούνται το τελευταίο διάστημα. Μετά την εκλογική διαδικασία και την ανάδειξη του νέου υποψηφίου δημάρχου Θεόδωρου Αραμπατζή θα είναι σε θέση να προβεί και σε δηλώσεις στα μέσα ενημέρωσης. Δ.Ν.\nΧωρίς διαφήμιση στη φανέλα ο Πανσερραϊκός Μας το μετέφερε φίλος αναγνώστης και δεν θέλαμε να το πιστέψουμε. Όχι δεν είναι ψέμα. Ο Πανσερραϊκός ήταν η μοναδική ομάδα της κατηγορίας\nπου δεν κατάφερε να εξασφαλίσει διαφήμιση στην φανέλα της. Και όλα αυτά την στιγμή που ακόμη και ο νεοφώτιστος στην Γ΄ Εθνική κατηγορία Μέγας Αλέξανδρος Καρπερής είχε χορηγό. Δ.Ν.


ΕΝΩΣΗ ΑΞΙΩΜΑΤΙΚΩΝ ΠΥΡΟΣΒΕΣΤΙΚΟΥ ΣΩΜΑΤΟΣ: ΟΛΟΙ ΜΑΖΙ ΚΑΙ Ο ΨΩΡΙΑΡΗΣ ΧΩΡΙΑ\nΜόνο οι Πυροσβέστες από όλους τους ένστολους των Σ.Α. δεν πήραν το εκλογικό επίδομα των πρώτων εκλογών ακόμα.\nΕνώ οι δεύτερες κατά σειρά εκλογές ολοκληρώθηκαν, δυστυχώς αυτό που παραμένει ίδιο μέχρι και σήμερα είναι η ΣΤΑΘΕΡΗ ΠΟΛΙΤΙΚΗ ΤΗΣ ΑΠΑΞΙΑΣ ΚΑΙ ΠΕΡΙΦΡΟΝΗΣΗΣ των ιθυνόντων απέναντι στους Έλληνες Πυροσβέστες.\nΕνώ στο αστυνομικό και λιμενικό προσωπικό χορηγήθηκε από την περασμένη Παρασκευή η εκλογική αποζημίωση-φιλοδώρημα για τις εκλογές της 6/5, το πυροσβεστικό προσωπικό παρέμεινε στο περίμενε.\nΠροφανώς η διαχειριστική γραφειοκρατία των θησαυροφυλάκων του κράτους, έκρινε ότι είτε οι Πυροσβέστες είναι « ζάμπλουτοι» και δεν τους ενδιαφέρει το «σκάρτο εκλογικό εκατόευρο» είτε κατέληξαν ότι η προσφορά τους στην ασφάλεια της χώρας είναι ανάξια λόγου και έργου.\nΠροφανώς για τους διαχειριστές του μνημονίου της χώρας, δεν φθάνει η σφαγή του πυροσβεστικού εισοδήματος. Δώρα, επιδόματα, μισθολογικές, χρονοεπιδόματα, δασικό και τώρα το εκλογικό.\nΠροφανώς για τους διαχειριστές του μνημονίου οι Πυροσβέστες, είναι «αντιπαραγωγικοί υπάλληλοι» μιας και το μόνο που παράγουν είναι μόχθο, ιδρώτα και αίμα στις μάχες που δίνουν απελπιστικά μόνοι τους στα πύρινα μέτωπα, όπως έγινε παραμονές και μεσούσης των εκλογών της 17/6, δίνοντας τιτάνιο αγώνα με τις φλόγες, με μόνο σύμμαχο τις ελλείψεις και τα προβλήματα του πυροσβεστικού οργανισμού.\nΕκφράζουμε προς όλους τους «υπεύθυνους και ανεύθυνους» την αγανάκτησή μας για την απαξία και την εγκατάλειψή μας.\nΝα χορηγηθεί τώρα, το εκλογικό φιλοδώρημα της 6/5 στο πυροσβεστικό προσωπικό μαζί με το ακόμα ,όπως ακούγεται, περισσότερο πιο μειωμένο εκλογικό επίδομα της 17/6.\nΗ απαξία των ιθυνόντων μας καίει περισσότερο από τις φλόγες που σβήνουμε.\nΓιάννης Σταμούλης Τάσος Μανάτης


Το Christmas Junior Academy από το Τμήμα Παιδαγωγικών ενθουσίασε τους μικρούς του επισκέπτες! - Μητροπολιτικό Κολλέγιο\nΤο Τμήμα Παιδαγωγικών της Σχολής Ανθρωπιστικών Επιστημών του Μητροπολιτικού Κολλεγίου δείχνοντας την αγάπη και την αφοσίωση του στα παιδιά προσχολικής ηλικίας οργάνωσε εθελοντικά το παιδικό χριστουγεννιάτικο εργαστήριο “Christmas Junior Academy”. Το Σάββατο 8 Δεκεμβρίου, σε έναν ειδικά διαμορφωμένο χώρο για παιδιά μέσα στο εμπορικό κέντρο Athens Heart και υπό την επίβλεψη της υπεύθυνης του προγράμματος σπουδών Προσχολικής Ηλικίας του Campus Πειραιά, οι φοιτήτριες υποδέχτηκαν δεκάδες μικρούς επισκέπτες με στόχο την ψυχαγωγία, την εξερεύνηση των ικανοτήτων, καθώς και την ενίσχυση της δημιουργικότητας τoυς. Οι εκπαιδευτικές δραστηριότητες είχαν χριστουγεννιάτικο χαράκτηρα και συμπεριελάμβαναν κινητικά παιχνίδια, γράμματα στον Άι-Βασίλη, διήγηση παραμυθιών, χειροτεχνίες και κατασκευές. Το “Christmas Junior Academy” του Μητροπολιτικού Κολλεγίου έκανε το χώρο να γεμίσει με παιδικά χαμόγελα και ενθουσιασμό, αφήνοντας τις καλύτερες εντυπώσεις. Δείτε το βίντεο με τις καλύτερες στιγμές από τη δράση!


Παγκόσμια Ημέρα Υγείας: Τα 10 top άρθρα υγείας στο shape.gr ...\nΠαγκόσμια Ημέρα Υγείας: Τα 10 top άρθρα υγείας στο shape.gr για το 2020\nΜε αφορμή την Παγκόσμια Ημέρα Υγείας ανακάλυψε εδώ τα πιο ενδιαφέροντα θέματα υγείας.\nΗ σημερινή Παγκόσμια Ημέρα Υγείας είναι μια καλή αφορμή να κάνουμε μια μικρή ανασκόπηση στα άρθρα υγείας που διαβάστηκαν περισσότερο για το 2020 - έως τις 31 Μαρτίου.\nΔυστυχώς τα αέρια αποτελούν μέρος της ζωής μας. Αν όμως τα αντιμετωπίζεις πιο συχνά απ’ ό,τι περίμενες, ίσως το σώμα σου προσπαθεί να σου στείλει κάποια μηνύματα για τον τρόπο με τον οποίο λειτουργεί.\nΟινόπνευμα, αντισηπτικά ή χλωρίνη; Τι εξουδετερώνει τον κορονοϊό – και άλλα 2 Q+A\nΟμάδες υψηλού κινδύνου για τον κορονοϊό: Τι ισχύει για τους διαβητικούς; Η ενδοκρινολόγος Μαρία Προκοπίου εξηγεί\nΠόσο επιζεί ο κορονοϊός σε μια επιφάνεια; Πώς μπορούμε να τον εξουδετερώσουμε;\nΠρόσφατη μελέτη από δύο γερμανικά πανεπιστημιακά νοσοκομεία, το Greifswald University Hospital και το Ruhr-Universität Bochum, ερεύνησε πόσο χρόνο επιζεί ο κορονοϊός σε διάφορες επιφάνειες.\nΜε τα κρούσματα του κορονοϊού να αυξάνονται ραγδαία σε όλο τον κόσμο, όπως και στην Ελλάδα, ο Έλληνας καθηγητής του ΜΙΤ, Μανώλης Κέλλης, με ανάρτησή του στο facebook συμβουλεύει να τηρήσουμε πιστά έναν δεκάλογο προστασίας από τον ιό.\nΠώς δεν θα κολλήσουμε γρίπη; Η παθολόγος Αναστασία Μοσχοβάκη δίνει 5 απλά tips\nΜε βάση τις ιδιαιτερότητες της φετινής επιδημίας, η παθολόγος μας λέει πώς δεν θα κολλήσουμε γρίπη.\nΤο στέλεχος Β της γρίπης επικράτησε στο δεύτερο μισό της επιδημίας.\nΝέος κορονοϊός: Πώς «επιτίθεται» στο σώμα, τα συμπτώματα και γιατί οι γυναίκες κινδυνεύουν λιγότερο;\nΈχοντας πλέον επαρκή αριθμό κρουσμάτων, γιατροί από το νοσοκομείο Jinyintan στην Ουάν της Κίνας δημοσίευσαν μια μικρού μεγέθους μελέτη στην επιστημονική επιθεώρηση Lancet. Πώς επιτίθεται λοιπόν ο νέος κορονοϊός στον οργανισμό;\nTOP ΑΡΘΡΑ ΥΓΕΙΑΣ\n"Γήρανση με χάρη": Πώς να έχουμε καλή ποιότητα ζωής καθώς μεγαλώνουμε\nΤην Τρίτη 18 Μαΐου θα πάρεις έγκυρες απαντήσεις στην ανοιχτή διαδικτυακή εκδήλωση της Ελληνικής Καρδιολογικής Εταιρείας και την Ένωσης Ασθενών Ελλάδας.


Πράσινο σαπούνι - Όλα όσα δεν ξέρετε και πρέπει να μάθετε - oraiokastro 24 Η ενημέρωση δεν έχει ώρα\nΑρχική ΕΝΔΙΑΦΕΡΟΝ Πράσινο σαπούνι – Όλα όσα δεν ξέρετε και πρέπει να μάθετε\nΤο πράσινο σαπούνι είναι πράσινο, λόγω του χρώματος της ελιάς καθώς το ελαιόλαδο, του οποίου οι εξαιρετικά θεραπευτικές ιδιότητες είναι γνωστές και αξιοποιήσιμες από τα αρχαία χρόνια, είναι το βασικό και κύριο συστατικό του. Έχει τις ρίζες του τόσο στην Αρχαία Ελλάδα και συγκεκριμένα στο νησί της Λέσβου, όσο και σε πολλούς ανατολικούς αρχαίους λαούς της Ανατολής ιδιαίτερα της Μεσοποταμίας ήδη από το 2300 π.χ. Είναι συνυφασμένο με την απόλυτη καθαριότητα για τις παλιές νοικοκυρές. Έχει ομως πολλές ακόμη ιδιότητες! Γνωρίστε το καλυτερα και εντάξτε το στην ζωή σας!\nΠλούσιο σε αντιοξειδωτικά Το ελαιόλαδο είναι πλούσιο σε αντιοξειδωτικά στοιχεία που καταπολεμούν τη δράση των ελεύθερων ριζών, με τις οποίες έρχεται αντιμέτωπος καθημερινά και διαρκώς ο ανθρώπινος οργανισμός. Οι βιταμίνες Ε και Α, που περιέχονται στο λάδι, και οι θεραπευτικές τους ιδιότητες με όποιο τρόπο και αν χρησιμοποιήσετε ή καταναλώσετε το λάδι, είτε μέσω του φαγητού, είτε μέσω του σαπουνιού γίνονται εκμεταλλεύσιμες από τον οργανισμό και άκρως ωφέλιμες. Επιπλέον, το ελαιόλαδο έχει αντιφλεγμονώδη δράση που ενισχύει το ανοσοποιητικό σύστημα, προστατεύει το δέρμα από παθήσεις και τον οργανισμό από προβλήματα στην καρδιά και την πεπτική λειτουργία, και όχι μόνο.\nΚατά της λιπαρότητας των μαλλιών Αν λοιπόν έχεις λιπαρά και ταλαιπωρημένα μαλλιά, δοκίμασε να χρησιμοποιήσεις καθαρό πράσινο σαπούνι. Το πράσινο σαπούνι καθαρίζει την τρίχα και την αφήνει απαλή και λαμπερή αλλά τα οφέλη του δε σταματούν εκεί.Καθώς για την παρασκευή του χρησιμοποιούνται φυσικά συστατικά και έλαια, είναι μια τέλεια πηγή θρέψης και ενδυνάμωσης τόσο για την τρίχα όσο και για το δέρμα του κεφαλιού. Επιπλέον, καθώς είναι τόσο απαλό ενδείκνυται ακόμη και για τα πιο ευαίσθητα δέρματα που χρειάζεται συγκεκριμένη, απαλή φροντίδα. Για τέλεια αποτελέσματα, χρησιμοποίησε το σαπούνι αντί για σαμπουάν μία φορά την εβδομάδα ή ανά δύο εβδομάδες αν το πρόβλημα είναι λιγότερο «σοβαρό». Παρ’ όλο που δεν κάνει πολύ σαπουνάδα, θρέφει και καθαρίζει τα μαλλιά από τη ρίζα, ενώ ταυτόχρονα απορροφά τη λιπαρότητα.\nΕνυδατικό Χαρίζει ενυδάτωση και είναι κατάλληλο για όλους τους τύπους δέρματος κυρίως για την ξηρή και ταλαιπωρημένη επιδερμίδα, εμπλουτίζοντας την με βιταμίνη Ε και Α. Το χειροποίητο πράσινο σαπούνι είναι κατάλληλο για άτομα που έχουν αλλεργία στα χημικά συμβατικά σαπούνια διότι είναι υποαλλεργικό.\nΑφρός ξυρίσματος Αν ξυρίζεστε παραδοσιακά κάνοντας αφρό με το πινέλο, προτιμήστε το πράσινο σαπούνι αφήνει το δέρμα χωρίς ερεθισμούς και κοκκινίλες.\nΖωντανέψτε τα γυάλινα σκεύη Καθαρίστε τα διαφανή γυάλινα σκεύη σας με ένα μείγμα 600 ml νερού με διαλυμένη μια κουταλιά της σούπας σόδα και μια χούφτα πράσινο σαπούνι σε τριμμένο σε νιφάδες.\nΧρησιμοποιήστε το στην κουζίνα σας Τρίψτε μια πλάκα σαπουνιού στον τρίφτη τυριού ή διαλύστε 1 φλιτζάνι νιφάδες πράσινου σαπουνιού σε 300 ml νερό και πλύνε τα πιάτα ή τις επιφάνειες της κουζίνας. Τέλος ξεβγάλτε.\nΚαθαριστικό πατώματος Σε μισό κουβά ζεστό νερό διαλύστε 2-3 κουταλιές τρίμμα πράσινου σαπουνιού και είναι έτοιμο για σφουγγάρισμα\nΚαθαριστικό ρούχων Τρίψτε κάθε λεκέ που βρίσκεται στα ρούχα σας τοπικά αλλά και όλο το ρούχο με πράσινο σαπούνι και θα εκπλαγείτε, αστράφτει τα λευκά και ζωντανεύει τα χρώματα των ρούχων.\nΦυσικό φυτοφάρμακο 3 κουταλιές σούπας τρίμμα σε νερό φτιάχνουν ένα διάλυμα, το οποίο, με δυο-τρεις ψεκασμούς ανά πέντε ημέρες, διώχνει τη μελίγκρα από τη λεμονιά του κήπου μας και κάνει την άρρωστη δάφνη στο μπαλκόνι να συνέλθει θεαματικά.\nΕπόμενο άρθροΝέα κακοκαιρία απο την Παρασκευή – Σε ποιες περιοχές θα χτυπήσει


Pieriasport-news.gr: ΠΙΕΡΙΔΕΣ ΜΟΥΣΕΣ: Με κακή διαιτησία κατάφεραν να κρατήσουν την ισοπαλία στην Καρδίτσα\nΠΙΕΡΙΔΕΣ ΜΟΥΣΕΣ: Με κακή διαιτησία κατάφεραν να κρατήσουν την ισοπαλία στην Καρδίτσα\nΟι Πιερίδες Μούσες αν και έπαιξαν καλά, είχαν ευκαιρίες, δεν τις επέτρεψε η κακή διαιτησία να πάρουν τη νίκη που δικαιούνταν στην Καρδίτσα, και τελικά έμειναν στο 2-2, στον αγώνα της Κυριακής 3 Φεβρουαρίου με την τοπική ομάδα «Διγενής Καρδίτσας».\nΤο παιχνίδι ήταν σκληρό από την ομάδα της Καρδίτσας και ως σ ένα μεγάλο βαθμό το επέτρεψε η κακή διαιτησία. Δεν είναι λίγες οι φάσεις του αγώνα οι οποίες ξεσήκωσαν το αίσθημα της αδικίας στις Πιερίδες Μούσες και στην αποστολή της ομάδας.\nΤα δύο γκολ της ομάδας\nΤο πρώτο στο 38' από την Ελπίδα Συμεωνίδου με ωραίο τεχνικό μακρινό σουτ\nΤο δεύτερο 85' από την Χριστίνα Βίσμπα με εκτέλεση πέναλτι που κέρδισε η Γιώτα Γκούτζα.\nΑγωνίστηκαν: Μουτάφη Μελίνα, Βούλγαρη Σούλα, Συμεωνίδου Ελπίδα, Κατσίμπουρα Ολυμπία, Γκούτζα Γιώτα, Γκαβανούδη Δέσποινα, Βίσμπα Χριστίνα, Μετενίδου Ιωάννα (Τζουμέρκα Βάγια), Κατερινοπούλου Ελένη, Γελαστοπούλου Γεωργία (Κουτσού Φωτεινή), Μαυρομάτη Χριστίνα.\nΕπίσης στην αποστολή συμμετείχαν η Γεωργία Μετενίδου η οποία δεν αγωνίστηκε λόγω τραυματισμού όπως και η Σωτηρία Παναγιωτίδου, η Αθηνά Τανατζή, η Ολυμπία Πανάγου, η Βασιλική Χαλκίδου και η Μαργαρίτα Αμαραντίδου.


Τζώρτζης Μονογυιός: Βουίζει η Βούλα για τα πραγματικά αίτια του δυστυχήματος με Φεράρι [video] | Φρυκτωρία\nΤζώρτζης Μονογυιός: Βουίζει η Βούλα για τα πραγματικά αίτια του δυστυχήματος με Φεράρι [video]\nΒουίζει η Βούλα από πληροφορίες και σενάρια για τα πραγματικά αίτια του δυστυχήματος του Τζώρτζη Μονογυιού.Σε πλήρη εξέλιξη βρίσκονται οι έρευνες για το τροχαίο με τη Ferrari, κατά το οποίο έχασε τη ζ…\nΒουίζει η Βούλα από πληροφορίες και σενάρια για τα πραγματικά αίτια του δυστυχήματος του Τζώρτζη Μονογυιού.\nΣε πλήρη εξέλιξη βρίσκονται οι έρευνες για το τροχαίο με τη Ferrari, κατά το οποίο έχασε τη ζωή του ο Τζώρτζης Μονογυιός.\nΟι αστυνομικές Αρχές δεν έχουν εκδώσει ακόμα το πόρισμα για τις συνθήκες του τροχαίου δυστυχήματος και αναμένουν τη βελτίωση της υγείας της συζύγου του Τζώρτζη Μονογυιού προκειμένου να καταθέσει.\nΣύμφωνα με πληροφορίες, η Αθηνά Κοντοπάνου νοσηλεύεται βαριά τραυματισμένη αλλά έχει διαφύγει τον κίνδυνο.\nΗ κατάθεσή της θεωρείται κομβική από τις Αρχές καθώς αναμένεται να ρίξει «φως» στα αίτια του τροχαίου δυστυχήματος.\nΤα 3 μεγάλα ερωτήματα για το τροχαίο\nΣύμφωνα με όσα συζητούν κάτοικοι της Βούλας, τρία είναι τα κύρια ερωτήματα για το τροχαίο δυστύχημα:\nΜε τι ταχύτητα έτρεχε;\nΕνεπλάκη άλλο αυτοκίνητο;\nΓιατί πήρε γρήγορα φωτιά το αμάξι;\nΟι αστυνομικοί αναφέρουν ότι το δυστύχημα σημειώθηκε σε ένα σημείο όπου γενικά τα οχήματα αναπτύσσουν ταχύτητα και, όπως δείχνουν τα πρώτα δεδομένα, ο Τζώρτζης Μονογυιός έτρεχε, αλλά «όχι με ιλιγγιώδη ταχύτητα», όπως λένε αρμόδιες πηγές της Τροχαίας.\nΣύμφωνα με τα πρώτα στοιχεία, το πολυτελές αυτοκίνητο που οδηγούσε ο 45χρονος κινούνταν με ταχύτητα που υπερέβαινε τα 120 χλμ. Ταχύτητα όχι ιλιγγιώδης, αλλά σαφώς επικίνδυνη για κίνηση εντός της πόλης.\nΑπό τα στοιχεία που συνέλεξαν οι αξιωματικοί του Τμήματος Τροχαίας Ελληνικού προκύπτει ότι δεν υπάρχουν ίχνη φρεναρίσματος πριν από τη μοιραία πρόσκρουση σε πινακίδα της Περιφέρειας και στη συνέχεια σε δέντρο.\nΚατά τις ίδιες πηγές, μέχρι στιγμής δεν προκύπτει εμπλοκή άλλου αυτοκινήτου, ωστόσο εξετάζεται η περίπτωση ο Τζώρτζης Μονογυιός να έκανε έναν απότομο ελιγμό για να αποφύγει κάτι (π.χ. έναν πεζό).\nΣε ό,τι αφορά το γιατί πήρε φωτιά το όχημα τόσο γρήγορα ειδικοί εικάζουν ότι έπαιξε ρόλο το ρεζερβουάρ καυσίμων ή και τα λάδια του αυτοκινήτου.\nΟ Μυκονιάτης επιχειρηματίας, ενθουσιασμένος από το καινούργιο του απόκτημα, επιβιβάστηκε μαζί με τη σύζυγό του, Αθηνά, στη Ferrari 488 Pista και ξεκίνησαν από τη Βούλα, όπου παρέλαβε το πολυτελές όχημα, για το σπίτι τους στη Βουλιαγμένη.\nΗ κατάθεση του φίλου του Τζώρτζη Μονογυιού, που ακολουθούσε\nΑπό πίσω ακολουθούσαν σε αυτοκίνητο επίσης ιδιοκτησίας Μονογυιού δύο φίλοι του, που είχαν συνοδεύσει το ζευγάρι για να παραλάβει το καινούργιο του supercar και είδαν το τροχαίο να εκτυλίσσεται μπροστά στα μάτια τους. Ηταν, μάλιστα, εκείνοι που έσπευσαν σε βοήθεια, έβγαλαν ζωντανή και έχοντας τις αισθήσεις της την Αθηνά Κοντοπάνου, και τον 45χρονο, δυστυχώς, νεκρό.\n«Περί ώρα 20.15 μεταβήκαμε κοντά στη Βούλα προκειμένου ο Γιώργος να παραλάβει το νέο του αυτοκίνητο, μάρκας Ferrari. Στο νέο αυτοκίνητο μπήκε ο Γιώργος μαζί με την Αθηνά.\nΞεκινήσαμε με κατεύθυνση προς την οικία του στη Βουλιαγμένη, για να το παρκάρει. Είδα το αυτοκίνητο να έχει τυλιχτεί στις φλόγες. Τρέξαμε για να τον βγάλουμε, δεν είχε τις αισθήσεις του, ενώ είχε και κάποια εγκαύματα».\nΟπως φαίνεται και στα βίντεο που έφερε στο φως της δημοσιότητας το iefimerida.gr, οι φίλοι του ζευγαριού ήταν εκείνοι που έτρεξαν στη Ferrari μετά τη σύγκρουση και έβγαλαν έξω την Αθηνά Κοντοπάνου και τον Τζώρτζη Μονογυιό.\nΤα αίτια του δυστυχήματος\nΣύμφωνα με τις πρώτες εκτιμήσεις από πηγές της Τροχαίας, στο δυστύχημα με τη Ferrari του Τζώρτζη Μονογυιού δεν εμπλέκεται άλλο αυτοκίνητο, αλλά ούτε και πεζός, που θα μπορούσαν να είχαν προκαλέσει την εκτροπή του οχήματος προς τη διαχωριστική νησίδα, αφού από το υλικό που έχει συλλεγεί δεν προκύπτει κάτι τέτοιο, τουλάχιστον μέχρι στιγμής.\nΣτις συνθήκες του θανατηφόρου τροχαίου στη Βάρη αναφέρθηκε ο πραγματογνώμονας Παναγιώτης Μαδιάς, ο οποίος τόνισε πως «τα ερωτήματα είναι πολλά σχετικά με τον θάνατο του οδηγού».\n«Μπορεί να μην ήταν εξοικειωμένος με το όχημα, να ανέπτυξε ταχύτητα και να έχασε τον έλεγχο του οχήματος. Είναι ένα αρκετά δύσκολο σημείο. Δεν ήξερε καλά το αυτοκίνητο», τόνισε ο γνωστός πραγματογνώμονας.\nΑκολουθεί το ρεπορτάζ του ΑΝΤ1 σχετικά με τα σενάρια για τα αίτια του δυστυχήματος.\nΟ Κωνσταντίνος Ιαβέρης με δηλώσεις του αναφέρθηκε στο γενικότερο πρόβλημα με τα τροχαία που ταλανίζει τη χώρα μας.\nΤέλος, ο Αλέξης Κούγιας, που έχει αναλάβει την υπόθεση, αναφέρει ότι για τα αίτια του δυστυχήματος πρέπει «να εξεταστούν όλα τα ενδεχόμενα».\nΗ βουλευτής, που την ώρα του τροχαίου έτρωγε στο Κολωνάκι, ενημερώθηκε ότι κάτι σοβαρό συνέβη και έφυγε άρον άρον και εμφανώς αναστατωμένη. Δημοσιογράφοι ήταν αυτοί που την κάλεσαν αρχικά, με την ίδια μέχρι εκείνη τη στιγμή να μη γνωρίζει κάτι.\nΗ Κατερίνα Μονογυιού ήταν εκείνη που ανέλαβε το βαρύτατο φορτίο της αναγνώρισης της σορού του αδελφού της. Σε σοκ και η μητέρα της, η οποία κατέρρευσε στο άκουσμα της είδησης και χρειάστηκε να μεταφερθεί στο νοσοκομείο.\nΟ πρωθυπουργός Κυριάκος Μητσοτάκης τηλεφώνησε στη βουλευτή για να της εκφράσει τα συλλυπητήριά του.


Επιτέλους! Ο Παρασκευόπουλος παραδέχθηκε ότι ο νόμος του έχει ανάγκη από αλλαγές... - UNPOLITICAL\nHome ΔΙΚΑΙΟΣΥΝΗ ΕΛΛΑΔΑ Επιτέλους! Ο Παρασκευόπουλος παραδέχθηκε ότι ο νόμος του έχει ανάγκη από αλλαγές...\nΕπιτέλους! Ο Παρασκευόπουλος παραδέχθηκε ότι ο νόμος του έχει ανάγκη από αλλαγές...\nΧαρά Γεωργίου 2:17 μ.μ. ΔΙΚΑΙΟΣΥΝΗ, ΕΛΛΑΔΑ,\nΜετά από τόσες αποφυλακίσεις και την έξαρση της εγκληματικότητας, την ανάγκη για αλλαγές στο νόμο του - έκτρωμα παραδέχθηκε, μιλώντας στον ΑΝΤ1 ο πρώην υπουργός Δικαιοσύνης, Νίκος Παρασκευόπουλος με αφορμή το σκάνδαλο Energa, τον σάλο για την αποφυλάκιση Φλώρου και τις άδειες Κουφοντίνα.\nΜετά από σχετική ερώτηση απάντησε ότι η νομοθεσία πρέπει να είναι υπό επανεξέταση όταν υπάρχουν δυσλειτουργίες. «Ναι, πρέπει να γίνουν αλλαγές» τόνισε χαρακτηριστικά.\nΟ πρώην υπουργός υποστήριξε ότι πριν τον νόμο του η αποφυλάκιση ήταν ευκολότερη, ενώ σχετικά με τις άδειες βαρυποινιτών απάντησε ότι από το 1990 από όλες τις χώρες οι άδειες προβλέπονται. «Δεν είναι θέμα του δικού μου νόμου»!!!!\nΑποφυλάκισε τόσους εγκληματίες, οι οποίοι συνέχισαν την εγκληματική τους δράση γεγονός που στοίχισε ανθρώπινες ζωές και ο Παρασκευόπουλος λέει ότι «Δεν είναι θέμα του δικού μου νόμου»!


eClass ΔΙ.ΠΑ.Ε. - Πανεπιστημιούπολη Καβάλας | Μετεωρολογία - Κλιματολογία\nΒΑΣΙΛΕΙΟΣ ΛΙΟΡΔΟΣ. Μετεωρολογία - Κλιματολογία. Ανακτήθηκε την Τετάρτη, 01 Δεκεμβρίου 2021 από https://eclass.emt.ihu.gr/courses/FD118/\nΈννοια του καιρού και του κλίματος και παράγοντες που τα επηρεάζουν. Περιγραφή και εξήγηση των μεωρολογικών φαινομένων. Περιγραφή των κυριοτέρων κλιμάτων της γης. Γενικές μέθοδοι κατάταξης κλίματος. Βιοκλιματικές κατατάξεις. Το κλίμα της Ελλάδας. Σχέση φυτών και κλίματος. Σχέση δάσους και κλίματος.\nΈγγραφα Ανακοινώσεις Ασκήσεις Γλωσσάριο Ερωτηματολόγια Ηλεκτρονικό βιβλίο Ημερολόγιο Πληροφορίες Πολυμέσα Σύνδεσμοι Σύστημα Wiki


Halandri Pedia: Τα πράγματα δεν συμβαίνουν...\nΤα πράγματα δεν συμβαίνουν...\nΗ νέα κυβέρνηση που προέκυψε από τις εκλογές της 20ής Σεπτεμβρίου ξεκινά το βίο της μέσα σε ένα δύσκολο διεθνές κι ευρωπαϊκό περιβάλλον. Η Γηραιά Ήπειρος παλεύει, με καθυστέρηση, να ξεπεράσει τις παλινωδίες της στο μεταναστευτικό ζήτημα, το οποίο τείνει να εξελιχθεί σε ένα δυσεπίλυτο πρόβλημα, με τις χώρες του πρώην ανατολικού μπλοκ να επιδεικνύουν αδιάλλακτη στάση απέναντι σε ένα θέμα που απαιτεί ανοικτή προσέγγιση.\nΟι μεγάλες ροές μεταναστών έρχονται να υπενθυμίσουν με τον πιο χειροπιαστό τρόπο την ολοένα κι πιο έκρυθμη κατάσταση στη Μέση Ανατολή, είτε πρόκειται για τη Συρία, όπου δεν έχει τέλος ο εμφύλιος είτε για το Ιράκ, όπου, με φόντο την άνευ όρων σύγκρουση σιϊτών και σουνιτών, η δράση του Ισλαμικού Κράτους έχει πλήρως αποδιοργανώσει έναν ήδη αποδιοργανωμένο κρατικό μηχανισμό. Την ίδια στιγμή, το διεθνές οικονομικό σκηνικό, όπου κυριαρχούν Ουάσινγκτον και Πεκίνο, δεν δημιουργεί ιδιαίτερη αισιοδοξία - γεγονός που προκαλεί μεγαλύτερους οικονομικούς πονοκεφάλους στην ΕΕ με την αναιμική της ανάπτυξη.\nΟι πιέσεις λοιπόν προς την Αθήνα είναι σε πολλά επίπεδα, συνδυάζοντας οικονομικά και γεωπολιτικά δεδομένα. Έτσι, η εφαρμογή του πολύ σκληρού και απαιτητικού προγράμματος του Ιουλίου θα πρέπει να γίνει μέσα σε αντίξοες διεθνείς συνθήκες - γεγονός που δυσκολεύει ακόμη περισσότερο τα πράγματα. Ωστόσο αυτή ακριβώς η διαπίστωση είναι που επιβάλλει η χώρα να έχει σαφή και αποτελεσματική διεθνή και ευρωπαϊκή παρουσία. Η εσωστρέφεια ήταν ανέκαθεν κακός σύμβουλος. Όπως άλλωστε και η ασάφεια ή/ και η «θολούρα» στα εκπεμπόμενα μηνύματα, η οποία το μόνο που μπορεί να κάνει να θολώσει ακόμη περισσότερο την ήδη τρωθείσα διεθνή εικόνα της χώρας.\nΗ οικοδόμηση της διεθνούς εικόνας μίας χώρας δεν είναι, και δεν μπορεί να είναι υπόθεση ενός και μόνο φορέα. Η χώρα μας δεν αποτελεί εξαίρεση. Η διεθνής εικόνα, το «διαβατήριο» στο εξωτερικό μίας χώρας, είναι ένα μεγάλο παζλ που συντίθεται με συστηματική, σοβαρή, συνεκτική δουλειά, στη βάση συνεργειών δημόσιων φορέων με εκπροσώπους των παραγωγικών φορέων. Στις ψηφίδες αυτού του σύνθετου παζλ εντάσσονται, πέρα από το ΥΠΕΞ, οι φορείς της Τοπικής Αυτοδιοίκησης Α' και Β' βαθμού, οι παραγωγικοί φορείς, οι φορείς του Τουρισμού, κ.α., που οφείλουν να κινούνται στη βάση στρατηγικού σχεδιασμού.\nΝα αποφεύγουν δηλαδή αποσπασματικές κινήσεις μεμονωμένων φορέων και εκπροσώπων τους, π.χ. σε ευρωπαϊκό επίπεδο, που ακόμη κι αν έχουν θετικό περιεχόμενο, από τη στιγμή που δεν συγκλίνουν σε κοινό στόχο, κινδυνεύουν να μείνουν εκκρεμείς, «καλών προθέσεων», άνευ συνέχειας...\nΗ εσωστρέφεια ήταν ανέκαθεν κακός σύμβουλος. Όπως άλλωστε και η ασάφεια ή/ και η «θολούρα» στα εκπεμπόμενα μηνύματα, η οποία το μόνο που μπορεί να κάνει να θολώσει ακόμη περισσότερο την ήδη τρωθείσα διεθνή εικόνα της χώρας.\nΚαι ακριβώς η «συνέχεια» είναι το χαρακτηριστικό εκείνο που διασφαλίζει την αποτελεσματικότητα της διεθνούς εικόνας, του branding μίας χώρας. Ειδικά σήμερα, που η Ελλάδα επιχειρεί να ανατάξει την οικονομία της, με σειρά κρίσιμων αλλά και επώδυνων διαρθρωτικών μεταρρυθμίσεων στο εσωτερικό, έχει ιδιαίτερη σημασία να εκπέμπει μια εικόνα με σαφή χαρακτηριστικά και προσανατολισμό προς το εξωτερικό.\nΜια εικόνα - διαβατήριο που θα ενσωματώνει σταθερές αρχές και αξίες, σηματοδοτώντας παράλληλα και μια επιστροφή της χώρας στην κανονικότητα με όρους οικονομικής εξυγίανσης και κοινωνικής συνοχής. Το συλλογικό εγχείρημα οικοδόμησης αυτής της εικόνας, δεν είναι εύκολο - είναι όμως μονόδρομος για αποτελεί την απαραίτητη εκείνη «γέφυρα», όχι απλά για προσέλκυση ξένων επενδύσεων, αλλά για την αναβάθμιση του διεθνούς στάτους της χώρας. Μια προσπάθεια που απαιτεί χρόνο και κυρίως πολιτική βούληση. Γιατί όπως συνηθίζουμε να λέμε «τα πράγματα δεν συμβαίνουν, τα πράγματα διαμορφώνονται για να συμβούν». Μια ρήση που ηχεί εξαιρετικά επίκαιρη για την Ελλάδα σήμερα.


Καρκίνος: Αυξημένοι οι δείκτες επιβίωσης τα τελευταία 40 χρόνια - Κρητικού Μαρίνα\npost-template-default,single,single-post,postid-8036,single-format-image,eltd-core-1.1.1,flow child-child-ver-1.0.0,flow-ver-1.3.6,eltd-smooth-scroll,eltd-smooth-page-transitions,ajax,eltd-blog-installed,page-template-blog-standard,eltd-header-type2,eltd-sticky-header-on-scroll-down-up,eltd-default-mobile-header,eltd-sticky-up-mobile-header,eltd-dropdown-default,wpb-js-composer js-comp-ver-5.0.1,vc_responsive\nΠοσοστό 50% των ασθενών στην Αγγλία και την Ουαλία που λαμβάνει διάγνωση για καρκίνο καταφέρνει νε ζήσει τουλάχιστον για μια δεκαετία – δηλαδή τα διπλάσια χρόνια σε σύγκριση με τις αρχές της δεκαετίας του ’70.\nΗ έρευνα που πραγματοποιήθηκε από τον οργανισμό Cancer Research UK καταδεικνύει την ανάγκη να τεθούν νέοι, πιο φιλόδοξοι στόχοι για το μέλλον, με το ποσοστό των ασθενών που καταφέρνουν να επιβιώσουν να φτάνει το 75% μέσα στα επόμενα 20 χρόνια.\nΟι ερευνητές δηλώνουν πως ο καρκίνος δεν πρέπει πλέον να αντιμετωπίζεται ως «θανατική ποινή», όπως ίσχυε παλαιότερα.\nΟι αναλύσεις έδειξαν ότι την περίοδο 1971-1972 ποσοστό 50% των ασθενών έχανε τη ζωή του μέσα σε ένα χρόνο από τη διάγνωση. Τώρα, αντίστοιχο ποσοστό ασθενών καταφέρνει να ζήσει τουλάχιστον για δέκα χρόνια.\nΤα στατιστικά αυτά βασίστηκαν στο ιατρικό ιστορικό περίπου 7 εκατομμυρίων ασθενών και έδειξαν επίσης ότι για ορισμένους τύπους καρκίνου οι δείκτες επιβίωσης παραμένουν εξαιρετικά χαμηλοί.\nΓια παράδειγμα, μόλις το 1% των ασθενών με καρκίνο στο πάγκρεας και το 5% των ασθενών με καρκίνο στον πνεύμονα αναμένεται να ζήσει για δέκα χρόνια μετά τη διάγνωση. Ωστόσο, σε γενικές γραμμές τα στατιστικά καταδεικνύουν σημαντική πρόοδο στην αντιμετώπιση του καρκίνου.\nΟι βασικοί παράγοντες που έχουν συμβάλει σε αυτήν την επιτυχία είναι κυρίως η έγκαιρη διάγνωση και οι καινοτόμες θεραπευτικές προσεγγίσεις.\nδείκτες επιβίωσης\tΚαρκίνος


Στο μόλις 22% της κανονικής η μέση ποσότητα βροχόπτωσης το Νοέμβριο\n22 Νοεμβρίου 2018 - 16:16\nΣτο μόλις 22% της κανονικής για μήνα Νοέμβριο ανήλθε η μέση ποσότητα βροχόπτωσης που έπεσε στις ελεύθερες περιοχές εντός του τρέχοντος μήνα, σύμφωνα με προκαταρκτικά στοιχεία που δημοσιοποίησε την Παρασκευή η Μετεωρολογική Υπηρεσία.\nΕιδικότερα, σύμφωνα με τα στοιχεία, η μέση ολική ποσότητα βροχόπτωσης που έπεσε από την 1η μέχρι το πρωί της 22ης Νοεμβρίου ανήλθε στα 11,9 χιλιοστά, σε σύγκριση με 53,3 χιλιοστά για την κανονική για το μήνα Νοέμβριο. Η μέση ολική ποσότητα βροχόπτωσης του τελευταίου 24ώρου ανήλθε στα 4,0 χιλιοστά.\nΗ μεγαλύτερη ποσότητα βροχόπτωσης κατά την ίδια περίοδο σημειώθηκε στο Κελλάκι με 44,4 χιλιοστά που αντιστοιχεί στο 76% της κανονικής βροχόπτωσης για την περιοχή. Ακολουθούν η Αθηένου με 19,4 χιλιοστά βροχόπτωσης (69% της κανονικής) και η περιοχή του αεροδρομίου Λάρνακας με 21,6 χιλιοστά (51% της κανονικής).\nΑντίθετα, η μικρότερη ποσότητα βροχόπτωσης κατά την περίοδο 1-22 Νοεμβρίου σημειώθηκε στη Πόλη Χρυσοχού; με 0,0 χιλιοστά. Ακολουθούν η Λεμεσός (Νέο Λιμάνι) με 1,4 χιλιοστά βροχόπτωσης (3% της κανονικής) και το Γεφύρι Παναγιάς με 2,2 χιλιοστά (5% της κανονικής).